Makeup izazov: Kad moj dečko uzme šminku u ruke, Pavle i Viktorija - WANNABE MAGAZINE\nMakeup izazov: Kad moj dečko uzme šminku u ruke, Pavle i Viktorija\nNajromantičniji datum u godini, Dan zaljubljenih, te februar koji se smatra mesecom ljubavi, naveli su nas da pokrenemo jedan fantastičan i vrlo duhovit projekat na našem YouTube kanalu pod nazivom Makeup izazov: Kad moj dečko uzme šminku. Hrabri momci su se odvažili da se prijave zajedno sa svojim devojkama i da pokažu svoje znanje i sposobnosti kada uzmu šminku i celu opremu u ruke. Ako se toliko dugo govorilo o ravnopravnosti polova, onda smo je sada sigurno u potpunosti ispunili.\nNakon prijavljivanja, odabrali smo 4 zaljubljena para koji su poželeli da svoju kreativnost, a pre svega ljubav pokažu i pred kamerama našeg tima, pa je tu i prva epizoda ovog serijala uz koji ćemo svi zajedno sasvim sigurno uživati. U prvoj epizodu predstavili su se harizmatični, simpatični i sasvim duhoviti Viktorija Ćosić i Pavle Gajić.\n1. epizodakako da se našminkašlepotamagazin za ženemakeupmakeup challengemakeup izazovMakeup izazov: Kad moj dečko uzme šminkuMakeup izazov: Kad moj dečko uzme šminku u rukenegaPavle Gajićšminkavesna kojićViktorija ĆosićWannabe MagazinWannabe Magazineženski magazin


NP RS obilježava godišnjicu smrti lingviste Milorada Telebaka\nBANJALUKA- Godišnjica smrti lingviste Milorada Telebaka biće obilježena 8. aprila izvođenjem komada "Predstava Hamleta u selu Mrduša Donja" na Velikoj sceni Narodnog pozorišta Republike Srpske (NP RS).\nFilmska priča o Zoranu Radmiloviću 28. marta u NP RS\nBANJALUKA - Dokumentarni film "Glumčina" o srpskom glumcu Zoranu Radmiloviću, koji je obilježio drugu polovinu 20. vijeka svojim jedinstvenim darom i ostavio neizbrisiv trag u istoriji srpskog teatra i kinematografije, publika će besplatno moći da pogleda u ponedjeljak s početkom u 19 časova na sceni "Petar Kočić" u Narodnom pozorištu Republike Srpske (NP RS).\nAnsambl NP RS na "Danima komedije 2022" u Bijeljini\n18. 03. 2022 20:20\nBIJELJINA - Predstava Narodnog pozorišta Republike Srpske (NP RS) "Ožalošćena porodica", u režiji Nikole Pejakovića, učestvovaće u takmičarskoj selekciji 21. Pozorišnog festivala "Dani komedije 2022", koji se održava u Bijeljini od 21. do 25. marta, a ansambl NP RS igraće predstavu u ponedjeljak, 21. marta, od 20 časova.\nPretpremijera u NP RS: "Hrkači" - žestok nokaut za "novu normalnost"\nBANJALUKA - U pravoslavlju je brak jedna od svetih tajni, a sveta tajna jeste preobraženje. Da li se muž i žena u braku preobraze nabolje ili nagore, zavisi od uzajamne ljubavi i poštovanja.\nPraizvedba predstave "Hrkači" u ponedjeljak u NP RS\n11. 03. 2022 17:05\nBANJALUKA - Praizvedba predstave "Hrkači", rađena po tekstu i u režiji Nikole Kolje Pejakovića, najavljena je za ponedjeljak, sa početkom u 20 časova, na Velikoj sceni Narodnog pozorišta Republike Srpske.\nLjubiša Savanović: Oguglali smo na mnoge vrste bolesnog ponašanja\n02. 03. 2022 08:30\nPraizvedba predstave "Hrkači", na kojoj ansambl Narodnog pozorišta Republike Srpske (NP RS) trenutno radi pod rediteljskom palicom Nikole Kolje Pejakovića, koji je i potpisnik teksta, najavljena je na Velikoj sceni pomenute pozorišne kuće za 14. mart, s početkom u 20 časova, dok je prva repriza dan poslije u istom terminu.


- Naše udruženje, koje ima status reprezentativnog, kao instanca koja radi od države poveren posao svim snagama će, razume se, nastojati da bude od pomoći i koristi svojim članovima, da se bavi rešavanjima njihovih problema, naravno očuvanjem i odbranom ustanova kulture. Recimo, dokle god i koliko god treba ukazivaćemo na neophodnost obnove scena u Subotici i Vranju, kao i kada je reč o Teatru „Bojan Stupica“. Položaj samostalnih umetnika izuzetno je složen i težak. Dodatno ćemo intenzivirati saradnju pozorišta u zemlji, komunikaciju, koprodukcije… U tom smislu bi nam trebala scena, ali to je posebna tema. Moramo naći način da se reši problem sa naplaćivanjem honorara od televizijskog reemitovanja produkcija - rekao je čuveni glumac.\nPodsećajući da je UDUS osnovan 1919. godine, da je imao penzioni fond podrške, svoju imovinu, Brajović je naglasio da bi u slučaju obeštećenja Udruženje od tih sredstava moglo otvoriti Dom za stare umetnike.\nIzmeđu dve skupštine primani su novi članovi, a kuriozitet predstavlja činjenica da su Anica Dobra i Jasna Đuričić tek sada postale članice.\nMira Karanović nije član\nU konkurenciji za predsednika bile su i Mirjana Karanović, za koju se ispostavilo da nije član Udruženja, kao i Gorica Popović, koja je saopštila da nije u mogućnosti da obavlja tu dužnost. Na skupštini održanoj u Ateljeu 212 među prisutnima bili su Anita Mančić, Milica Mihailović, Branka Šelić, Miki Manojlović, Gorica Popović, Nebojša Ilić, Tamara Vučković, Saša Gruden i drugi, a kao jedan od problema navedeno je i to što je skupu prisustvovalo samo četrdesetak članova od preko 1.300 koliko ih ukupno ima.


UNS traži da se otkrije ko stoji iza hakerskih napada na Kosovo onlajn | Novosadski informativni portal 021\nUNS traži da se otkrije ko stoji iza hakerskih napada na Kosovo onlajn\n19:10 > 19:12\nUdruženje novinara Srbije (UNS), sa svojim ogrankom na Kosovu, traži od policije i Tužilaštva za visokotehnološki kriminal da hitno utvrde ko stoji iza hakerskih napada na sajt Kosovo onlajn.\nUdruženje je posebno zabrinuto što su se napadi dogodili u vreme kada je kosovska policija sprovodila akciju u Severnoj Mitrovici i Zvečanu, pa je informisanje brojnih posetilaca ovog sajta o događaju od velikog interesa za javnost bilo otežano ili nemoguće.\nSajt je od 15 do 17 sati bio nedostupan, tokom večeri tehničari su uspeli da stabilizuju njegov rad, a tek oko 21 sat ponovo je bio dostupan.\n"Nikada do sada nismo imali ovako ozbiljan udar. Oko 15 sati više nismo mogli da se izborimo sa napadima. Naši tehničari su locirali odakle dolaze napadi i oko toga nemamo dileme. Ostavićemo istražnim organima da to i potvrde", izjavio je za UNS odgovorni urednik Kosovo onlajn Miloš Garić.\nOvi napadi nanose štetu redakciji Kosovo onlajn, njihovim posetiocima i predstavljaju grubi napad na slobodu novinarskog rada, navodi UNS.\nhakerski napad\tKosovo i Metohija


Memorijalni centar u Potočarima, gde je do sada sahranjeno više od 6.900 žrtava koje su ubile snage Vojske Republike Srpske (fotoarhiva)\nPredsedavajući Predsedništva Bosne i Hercegovine (BiH) Milorad Dodik ponovio je danas (2. jun) stav da u Srebrenici nije počinjen genocid nad Bošnjacima 1995. godine.\nNa pitanje novinara Federalne televizije (FTV), nakon sastanka predstavnika bh. entiteta Republike Srpske i državnog vrha Srbije u Beogradu, da li bi izricanje drugostepene presude bivšem komandantu Vojske Republike Srpske (VRS) Ratku Mladiću zbog genocida u Srebrenici moglo uticati na percepciju društva o tom događaju, Dodik je kazao da „presudu vašeg Međunarodnog suda možete nositi u Federaciju“.\n„Nema relevantnih naučnih i drugih dokaza da je genocid bio u Srebrenici i nije se ni desio. Mislite vi da jeste, ali eto nije“, rekao je Dodik.\nOn je rekao da je BiH polarizovana po tom pitanju, te da većina u Federaciji misli da se genocid dogodio, dok se ljudi u Republici Srpskoj, drugom bh. entitetu, slažu sa Dodikovim stavovima.\n„Šta ćemo mi (Republika Srpska, prim. RSE) u Bosni i Hercegovini u takvoj atmosferi stalnog osporavanja, gde nam stalno podmećete tu priču o genocidu koji se nije desio“, rekao je Dodik.\nGovoreći o genocidu u Srebrenici, predsednik Srbije Aleksandar Vučić je kazao da je nesporno da je u logoru Jasenovac na teritoriji ustaške Nezavisne Države Hrvatske (NDH) tokom Drugog svetskog rata ubijeno mnogostruko više Srba, ali da treba gajiti pijetet prema žrtvama ubijenim u Srebrenici.\nŽalbeno veće Međunarodnog rezidualnog mehanizma za krivične sudove u Hagu zakazalo je za 8. jun izricanje drugostepene presude ratnom komandantu VRS Ratku Mladiću.\nMeđunarodni krivični sud za bivšu Jugoslaviju (MKSJ) je 2017. godine prvostepeno osudio Mladića na kaznu doživotnog zatvora zbog genocida nad Bošnjacima u Srebrenici počinjenog u leto 1995. godine, progona muslimana i Hrvata širom Bosne i Hercegovine, terorisanja civila tokom opsade Sarajeva, te uzimanje pripadnika UNPROFOR-a kao talaca tokom rata u BiH.\nOsim Mladića, Međunarodni krivični sud za bivšu Jugoslaviju u Hagu, osudio je još 13 bivših pripadnika Vojske i policije RS, za genocid nad oko osam hiljada muškaraca i dječaka počinjen u zaštićenoj zoni u i oko Srebrenice u julu 1995. godine.\nKao i Mladić, na doživotni zatvor osuđen je i Radovan Karadžić, nekadašnji predsednik RS.\nNa tom području su do sada ekshumirane 94 masovne grobnice, a identifikovani su posmrtni ostaci više od 6.900 žrtava koje su ubile snage Vojske Republike Srpske.\nJoš uvijek se traga za više od 1.000 nestalih Srebreničana.


MILETIĆ: Dodatno urediti novoizgrađeni put do Grbavča postavljanjem signalizacije i čišćenjem - Svrljiške novine\nMILETIĆ: Dodatno urediti novoizgrađeni put do Grbavča postavljanjem signalizacije i čišćenjem\nNarodni poslanik Milija Miletić juče je sa rukovodiocem Odeljenja za održavanje i zaštitu državnih puteva – odeljenja Niš, Brankom Jankovićem obišao novoizgrađenu putnu trasu od prevoja Gramada do sela Grbavče.\nOvaj put izgrađen je u dužini od 4,3 km i povezuje selo, odnosno jedan deo svrljiške opštine, sa državnim putem Niš – Zaječar, koji se priključuje na prevoju Gramada između opštine Svrljig i sela Vrelo.\nMiletić je prilikom obilaska rekao da je, sada kada je put završen, potrebno njegovo dodatno uređenje – postavljanjem adekvatne saobraćajne signalizacije i naredbi kojih se moraju pridržavati učesnici u saobraćaju, kao i obeležavanjem kolovoza saobraćajnom trakom, te uređenjem kanala i čišćenjem šiblja i grmlja pored puta.\nPoslanik Miletić ističe da je o tome obavestio i Lokalnu samoupravu koja mora angažovati nadležno preduzeće da što pre krene u postupak čišćenja i propisnog obeležavanja novoizgrađenog puta.\nPrevPrethodnaU septembru zasnovan jedan brak i rođeno pet beba\nSledećaOpština Svrljig odvojila 38 miliona za razvoj poljoprivredne prozivodnjeNext


KUPCIMA DOKAZ, A KOMPANIJAMA ADUT: Za nepuna četiri meseca više od 450 proizvoda steklo pravo na žig "Čuvarkuća" | Novosti.rs\nPetar Uskoković, dekan Tehnološko-metalurškog fakulteta Univerziteta u Beogradu\nStručnjaci objašnjavaju da ove brojke ukazuju na dva jasna zaključka - proizvodi su domaći, a kupci takvima daju prednost.\n- Veliki broj proizvoda nastaje preradom domaćih sirovina ili je ishod uloženog rada u našim pogonima - objašnjava Petar Uskoković, dekan Tehnološko-metalurškog fakulteta Univerziteta u Beogradu. - Drugi zaključak je vezan za očiglednu tendenciju kupaca da daju prednost proizvodima koji mogu biti klasifikovani kao domaći, pod uslovom da kvalitetom mogu konkurisati uvoznim ili dobijenim od uvoznih sirovina",\nIako je skoro polovina "čuvarkuća" iz prehrambenog sektora, među nosiocima žiga su i proizvodi tekstilne, metalske i mašinske, građevinske, hemijske, farmaceutske industrije.\n- Ulaganje u ove oblasti neophodan je put da ti proizvodi ponesu žig u što većem broju. Podrška privrednim subjektima, naučnim institucijama, srodnim fakultetima kao i promocija u široj, a posebno srednjoškolskoj populaciji, osnovni su uslovi za formiranje i zadržavanje kvalitetnog kadra, bilo da su to nove kompanije zasnovane na inovacijama ili veliki privredni sistemi - rekao je Uskoković, koji je i član Saveta za dodelu kolektivnog žiga "Čuvarkuća".\nPoreklo proizvoda, kvalitet, marketing i standardi sa ekološkim parametrima, predstavljaju četiri osnovna kriterijuma koja proizvod kvalifikuju za dobijanje žiga "Čuvarkuća".\n- Ispunjavanje uslova standarda podstiče kompanije da unapređuju proizvodne procese i sastave proizvoda uz primenu inovativnih metoda - smatra Uskoković. - Međutim, najvažniji akteri Stvarano u Srbiji i žiga "Čuvarkuće" su sami kupci koji prepoznavanjem ciljeva projekta osnažuju favorizovanje domaće proizvodnje.\nProjekat, po rečima profesora, daje veoma moćan marketinški alat domaćoj privredi.\n- Podrška iskazana u velikom interesovanju potrošača uz pozitivnu reakciju trgovinskih lanaca daće dodatni zamah akciji "Stvarano u Srbiji" - naveo je Uskoković. - Primarna korist privrede i potrošača može se sažeti u jednom pojmu, a to je kvalitet proizvoda ili procesa. Svaki segment ocene ima cilj da prepozna domaći proizvod ili sirovinu, oceni kvalitet i složenost procesa, kao i promotivni potencijal. Poštovanje standarda ima cilj da potvrdi kvalitet i bezbednost, dok su parametri vezani za ekologiju neophodni, ne samo kao doprinos očuvanju životne sredine, već i da primenama najboljih dostupnih metoda ukažu na mogućnost stvaranja novih proizvoda iz onih koji su nekada bili klasifikovani kao otpad.\nPredstavnici kompanija, čiji proizvodi su nosioci prava na žig, ukazuju da kroz kontinuirano unapređenje procesa proizvodnje i primenu inovacija nastoje da ispune visoke kriterijume kvaliteta i standarda neophodnih da bi se upisali na listu "Čuvarkuća".\n- Zadovoljni smo jer smo ušli u krug domaćih firmi koje imaju mogućnost da svoje proizvode zaštite ovim žigom. Za kompaniju koja posluje 25 godina i proizvodi različite vrste čarapa, žig je potvrda uspeha i kvaliteta proizvoda i još jedan adut u borbi sa konkurencijom - izjavio je Nemanja Šošić, direktor kruševačke kompanije "Veritas grup".\nObjašnjava da u proizvodnom procesu koriste najsavremenije mašine koje proizvode čarape bez ikakvog otpada što je, kaže, veliki doprinos očuvanju životne sredine, a proizvod dobijen na taj način je udobniji za nošenje.\n- Osim pamuka koji je nemoguće proizvesti kod nas, sve prateće sirovine nabavljamo od domaćih proizvođača. Polovina zaposlenih je sa nama od osnivanja firme 1996. i godinama se taj broj stalno povećava. Tim naših dizajnera redovno prati kretanja u modnoj industriji kako bi izašli u susret zahtevima potrošača - rekao je Šošić i podsetio da je "Veritas grupa" uključena i u akciju "Moja prva plata".\nZa kompaniju Hipberry and honey immuniser žig "Čuvarkuća" biće vetar u leđa i unaprediće vidljivost na domaćem tržištu.\n- Imamo kvalitetan proizvod, ali će promotivna podrška u okviru projekta "Stvarano u Srbiji" doprineti boljem pozicioniranju kako naše kompanije tako i ostalih malih proizvođača - ocenjuje Snežana Đurđević, vlasnica kompanije.\nProizvodi ove porodične firme, po njenim rečima, zasluženo su se upisali na listu "Čuvarkuća" jer su 100 odsto prirodni, stvoreni isključivo od domaćih sirovina i rada, visokokvalitetni i nutritivno veoma bogati. Med stiže iz pčelinjaka valjevskog kraja, imaju vlastitu plantažu šipurka, i cela porodica je uključena u posao.\nPROJEKAT "Stvarano u Srbiji" dobio je veliku podršku trgovinskih lanaca "Merkator S", "Delez Srbija", "Univereksport", DIS, "Domaći trgovački lanac" (DTL), "Veropulos Srbija" koji u svojim maloprodajnim objektima promovišu "Čuvarkuće".\nSVE I NA "VAJBERU"\nŽIG "Čuvarkuća" dodeljuje se na tri godine proizvodima koji u sastavu imaju 80 odsto domaćih resursa, sa mogućnošću resertifikacije. Odluku o dodeli prava na žig donosi Savet za odlučivanje o pravu korišćenja kolektivnog žiga u kome su stručnjaci iz oblasti tehnologije, marketinga, kreativne industrije, zaštite potrošača i zaštite životne sredine. PKS je pokrenula i vajber-zajednicu "Čuvarkuća - Stvarano u Srbiji" putem koje su dostupne sve relevantne informacije o projektu.\nŽIG POVEĆAO PRODAJU\nVEOMA smo ponosni da su, osim privrede, i potrošači prepoznali "Čuvarkuću" kao svoj žig u koji imaju poverenje - rekao je Žarko Malinović, sekretar Udruženja za trgovinu PKS. - Da smo u to sigurni, govore nam i podaci iz trgovinskih lanaca, prema kojima, u zavisnosti od kategorije, proizvodi sa žigom imaju rast prodaje i do 40 odsto.\nPKS je zahvalna članicama iz sektora trgovine koje su podržale projekat "Stvarano u Srbiji" i omogućile da proizvodi sa znakom "Čuvarkuća" budu dodatno obeleženi u trgovinama čime se povećava njihova vidljivost i olakšava potrošačima da ih pronađu na rafovima i policama.\n"Čuvarkuća" žig "Čuvarkuća" Privredna komora Srbije Petar Uskoković


San Antonio ostaje bez jednog od najboljih igrača? - Sportske.net\nIzgleda da se spremaju velike promene.\nPotez Denvera za divljenje, ničim izazvani promovišu verski turizam Srbije!Završen karantin za Denver!Odlične vesti iz NBA, jedan od najboljih igrača na svetu potpuno ozdravio!Izolacija gotova za Lejkerse!Hrvatska legenda nahvalila Jokića!\nNBA sezona je prekinuta, želja je da se nastavi, kako bi gubici mogli da iznose i milijardu dolara u slučaju da se potpuno obustavi.\nVidećemo šta će na kraju biti, postoje različiti scenariji, a da je sve kako treba uveliko bi se pričalo o plej-ofu, ali i o potencijalnim promenama sredine narednog leta.\nPrethodnih godina su slobodni agenti pravili veliku pometnju u NBA ligi, videli smo nekoliko iznenađujućih scenarija, samo minulog leta se sve preokrenulo, Golden Stejt je postao jedan od slabijih timova u ligi, doduše pre svega zbog povreda, ali i zbog odlaska Durenta, dok su timovi iz Los Anđelesa postali prvi favoriti za prsten.\nNarednog leta bi među slobodnim igračima mogao da se nađe i bek San Antonio Sparsa DeMar DeRozan.\nOn je u čuvenom trejdu za Kavaja Lenarda stigao među "Mamuze", četa Grega Popoviča nikako ne može da se poveže nakon odlaska velike trojke.\nSa Oldridžom i DeRozanom kao liderima se nisu dobro pokazali, pogotovu ove sezone, gde je bio utisak da nemaju kvalitet za doigravanje.\nTako bi "Ludi Srbin" mogao da napravi velike promene narednog leta, posebno ako DeRozan odluči da ide, kako ima tu mogućnost u ugovoru.\nMože da pristane da ostane još godinu dana i zaradi još 27,7 miliona američkih dolara ili da potraži bolju ponudu na tržištu.\nŠuška se da nije srećan u San Antoniju, da mu ne odgovora sistem koji Popovič forisra, pa je sve veća verovatnoća da će promeniti sredinu.\nInteresovanje za njegove usluge je i tokom sezone pokazao Majami, bili su spremni i da trejduju za njega, ali na kraju se nisu odlučili na takav potez, možda baš jer su uvideli da bi bivši košarkaš Reptorsa mogao da im se pridruži kao slobodan igrač narednog leta.


Vujović: Imaćemo razvojni budžet za 2016.\nBEOGRAD - Budžet za 2016. godinu je razvojni, jer je predviđeno više novca za kapitalne investicije, izjavio je večeras ministar finansija Dušan Vujović, i poručio da će Srbija do 2017. godine izaći na putanju održivog rasta i razvoja, sa deficitom koji će biti u okvirima onoga što Mastriht predviđa.\nVujović je, gostujući u Dnevniku RTS-a, rekao da očekuje da će u narednoj godini doći i do preokreta trenda u kretanju javnog duga u odnosu na BDP, odnosno da će učešće duga u BDP-u u narednoj godini početi da pada.\n"Rast javnog duga projektujemo na osnovu postojećeg deficita, očekivanih kretanja kurseva,za povećanje likvidnosti koje ne očekujem da će nam naredne godine trebati. Očekujem da će dug u narednoj godini preokrenuti trend i početi da pada njegovo učešće u BDP-u", rekao je Vujović.\nOn je naveo da je prihvaćeno da se u 2016. smanje troškovi za plate za tri odsto, i istakao da će budžet biti razvojni.\n"Verovali ili ne, i pored ušteda, budžet je i razvojni. Sve zajedno za kapitalne investicije biće odvojeno više, oko 117 milijardi dinara, plus 35 milijardi koje se "kriju" u subvencijama. To je veliki porast i trebalo bi to da i realizujemo", rekao je ministar.\nGovoreći o subvencijama, on je naveo da postoje dve - za Železnice i za Puteve Srbije koje u sebi "kriju" transfere koji su učešće u kreditima.\nVujović je naveo i da je u tom dokumentu, planiran deficit ods tri odsno na nivou centralne države, a četiri odsto na nivou opšte države.\nKada je reč o privatizaciji i smanjivanju broja zaposlenih, ministar je rekao da će se u sledećoj godini nastaviti posao započet u ovoj.ž\n"Tu smo uradili manje nego što smo planirali, ali je to prve godine veliki napor, jer nismo završili funkcionalne analize, i ne znamo gde su "džepovi neefikasnosti i viškovi". Neke agencije smo ranije napravilui da bi popunile rupe u funkcijama države, a danas je to funakcionalno i vreme je da agencije spajamo", rekao je Vujović navodeći kao pozitivan primer što je Ministarstvo privrede spojilo Nacionalnu agenciju za regionalni razvoj i SIEPA.\nVujović je rekao da je to bila glavna tema, koja je doprinela da usvajanje budžeta na sednici vlade kasni, ali je, kazao je, ceo proces trajao duže i zato što je MMF "potrošio" neko vreme jer se dogovarao prostor za povećanje plata i penzija.\n"Tek 11. novembra smo ušli u finalnu fazu i u rekordnom roku smo sve ispeglali i pružili šansu svima da u tom procesu budu aktivni, da traže svoje i da dobiju onoliko koliko prostor dozvoljava", rekao je on i dodao da su želje i mogućnosti morale da se usaglase, iako su, priznaje, želje bile veće od mogućnosti.\n« POSLEDNJI BILANS MASAKRA U SAD: 14 ubijeno, 14 ranjeno, sumnja se na terorizam Beograd centar diplomatije »


Novi Jeep® Renegade za 2019. godinu - Reklamirajte se\nNova linija motora: poboljšane performanse i potrošnja goriva.\nDva 4×4 pogonska sistema su zaslužna za legendarne terenske sposobnosti brenda Jeep, to su Jeep Active Drive i Jeep Active Drive Low, koji garantuju performanse koje postavljaju nove standarde u svim uslovima.\nDana, Jeep Renegade se redizajnira – nadovezujući se na prednosti koje su mu omogućile da promeni tržište natrpano krosoverima i postane model koji je brendu Jeep doneo rekordnu prodaju u Evropi. Njegova bezbednosna oprema je danas još obimnija, a ima i najsavremeniji sistem za informativno-zabavni sadržaj. Veran filozofiji brenda Jeep, novi Renegade pomera svoje granice i nudi novu paletu motora koji su napravljeni da obezbede maksimalno efikasnu potrošnju goriva i izvanredne performanse kako na putu tako i van puta. Novi turbo benzinski GSE (Global Small Engine) motori sa tri i četiri cilindra imaju svoju premijeru u novom modelu Jeep Renegade – nova porodica motora uključuje 1-litarski agregat sa 120 konjskih snaga i obrtnim momentom od 190 Nm i 1.3-litarski motor sa 150 ili 180 konjskih snaga i obrtnim momentom od 270 Nm. Nova ponuda motora takođe uključuje poboljšane 1.6- litarske i 2.0-litarske MultiJet II dizel motore sa SCR (Selective Catalytic Reduction) sistemom, i svi podležu Euro 6/D standardima. Svi motori u novom Renegade modelu za 2019. godinu se mogu upariti sa šestostepenim ručnim menjačem, menjačem sa dvostrukim kvačilom DDCT (Dual Dry Clutch Transmission) i devetostepenim automatskim menjačem za opušteno, udobno iskustvo u vožnji.\nRenegade sada ima još prepoznatljiviji stil – osvežen sa prednje strane i donoseći prepoznatljive karakteristike, jedinstvene za dizajn brenda Jeep i njegovom tehničkom nasleđu. Upečatljivi i legendarni detalji koje donosi dizajn novog modela Jeep Renegade uključuju okrugle farove i trapezoidne blatobrane. Postoji jasna veza između dizajna novog Renegade modela za 2019. godinu i novog Wrangler modela, u isto vreme demonstrirajući spoj stila koji poseduje novi Renegade, koji je karakterističan kako za gradske ulice, tako i za neasfaltirane staze. Njegove terenske sposobnosti su najbolje u klasi i ostaju referentni standard za ceo segment. Novi Renegade je dostupan u dve konfiguracije – sa pogonom na prednjim točkovima i pogonom na svim točkovima – i donosi dva sistema za pogon na sva četiri točka, sistem za isključivanje pogona na zadnjoj osovini (Rear axle disconnect), sistem za kontrolu prijanjanja (Selec-Terrain traction control), pomoć kod pokretanja uzbrdo (Hill Start Assist) i sistem za kontrolu pri vožnji nizbrdo (Hill Descent Control).\nProdaja modela Jeep Renegade za 2019. godinu u Evropi počinje u septembru. Sve verzije će biti dostupne u četiri nivoa opreme – Sport, Longitude, Limited i Trailhawk – a nova paleta motora uključuje dva nova MultiAir III benzinca i dva MultiJet II turbodizel agregata, pogon na prednjim točkovima kao i pogon na svim točkovima i tri menjača (šestostepeni ručni, DDCT ili devetostepeni automatski).\nNovi Renegade za 2019. godinu će u zemljama izvan Evrope (Rusija, Bliski Istok i Afrika) biti dostupan krajem ove godine.\nNovi GSE turbo benzinski motori prvi put se pojavljuju u modelu Renegade. Bazirani na modularnoj strukturi, oni su dostupni u dve konfiguracije: 1-litarski trocilindarski motor sa 120 KS i maksimalnim obrtnim momentom od 190 Nm, uparen sa šestostepenim ručnim menjačem i 1.3-litarski 4-cilindarski agregat koji isporučuje 150 KS, uparen sa DDCT menjačem sa dvostrukim kvačilom – oba sa pogonom na prednjim točkovima. Tu je i dinamičan GSE turbo agregat od 1.3 litre i 180 KS, uparen sa devetostepenim automatskim menjačem sa konverterom obrtnog momenta i pogonom na sva četiri točka. Oba 1.3-litarska motora imaju maksimalni obrtni moment od 270 Nm. Novi benzinski motori zadovoljavaju Euro 6/D standarde i poseduju GPF filter (Gasoline Particulate Filter). FCA Grupacija unapredila je porodicu novih GSE turbo motora kako bi ponudila paletu umanjenih motora koje karakteriše dobra potrošnja goriva i performanse koje postavljaju standarde u širokom spektru primene. Osnovna struktura novih motora garantuje efikasnost, modularnost i solidan nivo standardizacije po pitanju komponenti i proizvodnog procesa, fleksibilnosti i potencijala za razvoj u budućnosti.\nNovi GSE turbo motori podešavani su kroz više od 75.000 sati virtualne analize, 60.000 sati testiranja van vozila i pet miliona kilometara vožnje širom planete, kako na drumu tako i van njega, da bi se testirala robusnost i pouzdanost. Novi Jeep Renegade je prvi model iz ove grupacije koji koristi paletu inovativnih GSE turbo motora, kreiranih da pruže ugodno iskustvo u vožnji koje kupci očekuju od terenaca brenda Jeep, dok u isto vreme štede 20% goriva u odnosu na svoje prethodnike i donosi odličnu udobnost pri vožnji. Dva moćna MultiJet II turbo dizel motora od 1.6 i 2 litre sa Stop&Start tehnologijom. Novi model Jeep Renegade za 2019. godinu može takođe da bude opremljen turbo dizel motorima od 1.6 i 2 litre. Oba motora mogu da se pohvale MultiJet tehnologijom druge generacije, koju je razvila i patentirala FCA Grupa. Ovi motori su dostupni u dve zapremine i sa tri nivoa snage, i to 1.6-litarski motor sa 120 konjskih snaga, uparen sa ručnim ili DDCT menjačem sa dvostrukim kvačilom; i 2-litarski agregat sa 140 ili 170 konjskih snaga sa ručnim ili 9-stepenim automatkim menjačem.\nGlavne nove karakteristike na ovom modelu su novi farovi sa full-LED dnevnim svetlima, dugim i kratkim svetlima i maglenkama (opciono u Limited i Trailhawk paketima opreme) koji poboljšavaju efikasnost i bezbednost vozila. Zahvaljujući novim prednjim svetlosnim grupama, vidljivost je poboljšana za 50% u odnosu na halogena svetla i jačina svetla je poboljšana za 20% u odnosu na ksenonske farove. Percepcija dubinskog kao i lateralnog osvetljenja je takođe poboljšana. Ove promene donose personalizovan, unapređen i moderan izgled prednjeg dela modela Renegade koji se slaže sa tipičnim stilom brenda Jeep. Na zadnjem delu se nalaze redizajnirana štop svetla sa novim LED svetlosnim grupama koje su dostupne u Limited i Trailhawk paketima opreme. Svetlosne grupe su ključni element dizajna zadnjeg dela vozila i krasi ih karakterističan X šablon po uzoru na model Wrangler – ovo je još jedan prepoznatljivi element dizajna brenda Jeep koji definiše karakter ova dva modela. Izgled spoljašnosti je zaokružen novim točkovima, koji daju ekskluzivnu privlačnost modelu Renegade i dodatno proširuju beskrajne mogućnosti kombinacija opreme koju ovaj model nudi svojim kupcima. Novi model nudi sedam različitih opcija po pitanju točkova – uključujući one od 16 inča, 17 inča, 18 inča i 19 inča – gde su ovi poslednji u ponudi po prvi put i dolaze isključivo uz Limited paket opreme – i svi imaju posebnu završnu obradu. Rezultat je vozilo koje je inspirisano dizajnom modela Jeep Wrangler kroz zajedničke stilske detalje i uticaje, i karakteriše ga još prepoznatljiviji i inovativniji stil, ostajući odan tradiciji brenda Jeep. Spoljašnost vozila zadržava funkcionalnost koja je oduvek bila jedna od prepoznatljivih karakteristika u dizajnu modela Renegade i njegove robusne karoserije. Dva sistema otvorenog krova omogućavaju kupcima slobodu otvorenog prostora – još jedna uobičajena i prepoznatljiva karakteristika koji ovaj model deli sa modelom Wrangler: veliki, električni klizni stakleni krov sa dva okna i ekskluzivni MySky krov, koji karakterišu dva laka panela koji se lako mogu ukloniti i odložiti u prtljažnik.\nUnutrašnjost poseduje autentični i moderan izgled, u skladu sa genetskim kodom brenda. Putničku kabinu karakteriše neverovatna posvećenost detaljima, inovativne kombinacije boja, kvalitetni materijali, visokotehonloški sadržaji i praktični i funkcionalni odeljci za odlaganje. Otkad se pojavio, Renegade se izdvaja po svojoj sveukupnoj funkcionalnosti. Ona je dodatno poboljšana ponudom nove centralne konzole, koja sada sadrži integrisani držač za smartfon, nove držače za čaše i dodatne odeljke za odlaganje stvari, uključujući i džep za iPad Mini ili druge sitnice. Nova je i pozicija za dodatni USB ulaz (sada se nalazi na zadnjem delu centralnog naslona za ruku radi lakšeg pristupa za putnike na zadnjem sedištu). Ovo je deo standardne opreme za pakete opreme od Longitude pa na gore. Ova pametna rešenja su donela više od 1.2 litre dodtanog prostora za odlaganje. Čak i pogledu unutrašnje prostranosti, Renegade je u vrhu svoje klase, izdvajajući se po pitanju prostora za glavu i širini sedišta. Model Renegade takođe nudi nekoliko mogućnosti za prilagođavanje unutrašnjosti, zahvaljujući različitim konfiguracijama specifičnim za svaki paket opreme. Ovo omogućava kupcu da bira paket opreme koji im najviše odgovara, između Trespass Black i Polar Plunge tapacirunga. Polar Plunge, na primer, dolazi sa sivom (Ski Grey) i crnom kombinacijom kože sa Sky Grey šavovima u Limited paketu opremu. Druga poboljšanja na dizajnu uključuju redizajnirani radio, otvore klima uređaja, centralni tunel i zvučnike. Unutrašnjost sadrži i neke detalje koje Renegade deli sa modelom Wrangler, poput široke, horizontalne instrument table sa centralno postavljenim ključnim elementima i trapezoidnim detaljima.\nU zavisnosti od paketa opreme, novi Jeep Renegade može da bude opremljen UconnectTM sistemom od 5 inča, UconnectTM sistemom od 7 inča i UconnectTM NAV sistemom od 8,4 inča sa ekranom osetljivim na dodir koji je jednostavan za upotrebu, i još snažnijim procesorom sa poboljšanim odzivom. Ovo omogućava vozaču da kontroliše klimu, zvuk i još mnogo toga direktno preko UconnectTM ekrana, što doprinosi dodatnoj bezbednosti u vožnji. I UconnectTM sistem od 7 inča i UconnectTM NAV sistem od 8,4 inča imaju ekran osetljiv na dodir sa visokom rezolucijom, punim spektrom boja i capactive tehnologijom, što znatno poboljšava korisničko iskustvo, nudeći mogućnost da se pokretom hvatanja prstima zumira detalj na ekranu, i podesivi meni sa funkcijom za prevlačenje i spuštanje (Drag and Drop). Još neke od funkcija UconnectTM sistema su hands-free pozivanje, navigacija, i opcija prebacivanja tekst u govor radi bezbednog i povezanog iskustva svakodnevne vožnje. Dostupne su i ugrađene radio opcije kako bi vozači i putnici mogli da puštaju radio preko interneta putem odgovarajućih ličnih uređaja koji koriste Bluetooth vezu ili USB ili AUX portove. Sistem za navigaciju UconnectTM sa detaljnim uputstvima deo je standardne opreme koji pruža Uconnect NAV sa ekranom od 8,4 inča, uz jednostavne za korišćenje glasovne komande koje omogućavaju korisnicima brenda Jeep da samo izgovore adresu odredišta i time započnu navođenje.\nSistemi navigacije UconnectTM NAV sa ekranima od 7 i 8,4 inča u novom modelu Renegade mogu da budu integrisani sa sistemom Apple CarPlay, koji predstavlja najpametniji i bezbedan način da se iPhone koristi tokom vožnje. Sistem informativno-zabavnog sadržaja takođe je kompatibilan sa sistemom Android AutoTM koji donosi najbolje od kompanije Google direktno u ovaj gradski terenac brenda Jeep srednje veličine. Detaljnije, Apple CarPlay pokazuje pravac na putu koji je prilagođen u skladu sa uslovima u saobraćaju, a koristi se i za pozivanje i primanje poziva, otvaranje tekstualnih porukai puštanje muzike, pri čemu koncentracija ostaje na putu. Sistem Android AutoTM omogućava korisnicima da nastave da koriste platformu Android i u automobilu tako što preslikava aplikacije i usluge sa centralnog ekrana. Ovaj sistem takođe je napravljen da vrši povraćaj informacija, a da pri tom ne ometa laku i bezbednu vožnju. Vozač može da koristi Google Maps™ da prima uputstva u vezi sa kretanjem na putu i da jednostavno pristupa muzici, multimedijalnim sadržajima i omiljenim aplikacijama za razmenu poruka. Sistem za navigaciju Waze za platformu Android Auto omogućava vlasnicima da uživaju u onome što nudi Waze zajednica, direktno na centralnom ekranu. Jednostavna, momentalna interakcija sa uređajima pruža pogodnosti održavanja istog operativnog sistema i u automobilu radi bezbedne, pojednostavljene, neprestano povezane vožnje, koja podrazumeva odličan kvalitet vremena provedenog u automobilu i unapređenu ergonomiju.\nZa kupce koji žele da unaprede svoje performanse u terenskoj vožnji i proživljavaju avanture na način koji je autentičan za duh brenda Jeep, sistem UconnectTM NAV sa ekranom od 8,4 inča moguće je opremiti aplikacijom Jeep Skills. Ova aplikacija koja je izuzetno jednostavna za korišćenje pruža posebne pokazatelje i time omogućava vozačima da prate svoje performanse tokom terenske vožnje. Uz aplikaciju Jeep Skills, kupci mogu da otkriju terenski potencijal novog modela Jeep Renegade i iskoriste njegove mogućnosti do maksimuma. Jeep Skills neprestano obaveštava vozača o sistemima terenske vožnje i pruža praktične povratne informacije na ekranu od 8,4 inča tako što pokazuje skup posebnih parametara, kao što su prijanjanje, stabilizacija, nagib, pritisak i visina u stvarnom vremenu. Dodatne korisne informacije o vozilu uključuju i procenu o stanju pritiska ulja u pumpi, ugla upravljanja, G-sile, pritiska na ubrzanju i kočnicama, ubrzanja od 0 do 50 km/h i od 0 do 100 km/h, zaustavnog puta i brzine.\nNovi model Jeep Renegade osmišljen je tako da garantuje najviši nivo zaštite postignut kroz nekoliko najnaprednijih sistema bezbednosti koji se nude kao standardni ili opcioni. Ovi sistemi takođe uključuju i šest standardnih vazdušnih jastuka i elektronsku kontrolu stabilnosti (ESC, electronic stability control) sa elektronskim sistemom stabilizacije vozila (ERM, electronic rollover mitigation). Model za 2019. godinu unapređen je kako bi uključio nove sadržaje koji upotpunjuju ponudu u pogledu sigurnosti, čime se obezbeđuju maksimalna zaštita i udobnost. Unapređeni sistem za upozorenje od napuštanja trake (Lane Sense Departure Warning-Plus) i pametni sistem za usporavanje sa prepoznavanjem saobraćajnih znakova (Intelligent Speed Assist, Traffic Sign Recognition) sada su uključeni u standardni paket opreme u čitavoj gami.\nKako bi se obezbedila udobnost i funkcionalnost koja je zaštitni znak modela Renegade, osveženi model donosi Funkcionalni paket, koji sada uključuje nove pogodnosti, kao što su sklapanje retrovizora prilikom zaključavanja vozila i električni prozori koji se mogu kontrolisati daljinskim putem pomoću dugmića na ključu. Svi električni prozori spuštaju se i podižu jednim dodirom. Kako bi se obezbedila maksimalna zaštita, potpuna ponuda opcionih sigurnosnih sistema modela Jeep Renegade takođe uključuje i unapređeni sistem za upozorenje na mogućnost čeonog sudara (Forward Collission Warning-Plus) sa standardnim sistemom aktivnog kočenja u hitnim slučajevima (Active Emergency Braking) (standardno u paketu opreme Limited), prilagodljivi tempomat (Adaptive Cruise Control), sistem za nadzor mrtvog ugla (Blind-Spot Monitoring) i sistem za upozorenje od presecanja putanje otpozadi (Rear Cross Path Detection).


PETROVIĆ: Pobjeda Dodika i Cvijanovićeve realnost, samo im treba čestitati – Glas Regije\nPetrović je izjavio Srni da je lično u telefonskom razgovoru čestitao Dodiku i Cvijanovićevoj na, kako je istakao, ubjedljivoj pobjedi.\n– Njihova pobjeda je ubjedljiva i ona je realnost. Zato ljudima treba čestitati na uspjehu koji su ostvarili i povjerenju koje su im birači ukazali, jer je ono rezultat njihovog rada za bolju Srpsku – istakao je Petrović.\nOn je naglasio da kao gradonačelnik i budući poslanik u parlamentu BiH podržava inicijativu predsjednika Dodika upućenu svim političkim partijama za jedinstvo i zajedničko djelovanje, jer je, kako kaže, i sam dobio veliki broj glasova i povjerenje birača zbog zajedničkog rada sa institucijama Republike Srpske, saradnje sa Vladom i zajedničkom nastupanju Republike Srpske prema BiH.\nPetrović je naglasio da je predsjednik Dodik tokom današnjeg telefonskog razgovora prihvatio da primi delegaciju SDS-a. “Veoma mi je drago da je predsjednik Dodik prihvatio našu inicijativu da nas primi i da razgovaramo o temama koje će biti na dobrobit i Republike Srpske i srpskog naroda, a i BiH. Naš je interes da nastupamo jedinstveno na nivou BiH radi zaštite interesa Republike Srpske i očuvanja njenih institucija”, istakao je Petrović.\nOn je rekao da ponovio da podržava rad predsjednika Dodika i predsjednice Cvijanović i još jednom im čestitao na uspjehu koji su ostvarili jer je on, kako kaže, rezultat njihovog rada i politike koju su vodili u proteklih četiri godine s ciljem razvoja Srposke i očuvanja njenih institucija.\nPetrović je najavio i da će budući poslanici iz Doboja i u Narodnoj skupštini Republike Srpske i u parlamentu BiH podržati Dodika i Cvijanovićevu u njihovoj želji za jedninstvom i slogom i u Banjaluci i u Sarajevu a sve sa ciljem jačanja Republike Srpske i njenih institucija.\nNa pitanje da prokometariše zahtjeve opozicije za ručnim brojanjem glasova, Petrović kaže da je to krajnje nepotrebno, jer je situacija kristalno jasna i samo bespotrebno komplikuju situaciju, a ništa neće promijeniti.\n– Imamo ubjedljivu pobjedu Dodika i Cvijanovićeve. Riječ je o ogromnoj razlici koje je nedostižna. CIK je išao na ručno brojanje glasova samo ako je riječ o manjim razlikama u rezultatima. S obzirom da je ovdje riječ o ogromoj razlici u glasovima i pobjeda predsjednice i predsjednika je evidentna, to je realnost koja mora da bude prihvaćena i u našem demokratskom društvu konačno bi trebalo da se pobjednicima čestita i nastavi dalje da zajednički gradimo Republiku Srpsku i BiH – zaključio je Petrović.\nOn je ocijenio da ne treba komplikovati situaciju i privlačiti međunarodnu zajednicu. “Umjesto da privlačimo strance u smislu jedinstva i sloge i da zajedno tražimo da nam daju podršku za nove projekte za izgradnju Republike Srpske, pa i BiH, oni samo bespotrebno komplikuju situaciju. Pobjeda je više nego ubjedljiva i nedostižna i najpoštenije bi bilo pobjednicima čestitati i ljudski priznati poraz”, poručio je Petrović.\n« Poslanici iz RS u Parlamentarnoj skupštini BiH\nOktobar će biti ekstremno topao »\n28. Januara 2020., 8:36


Zakon o održavanju zgrada – Magic Team Property Management\nUpravnik zgrade, ni profesionalni upravnik, ni prinudni upravnik zgrade, nema prava da stanarima ulazi u stan, niti da kontroliše ko se nalazi u stanovima zgrade. Prema Ustavu RS, stan je nepovrediv i samo nadležni policijski organi po strogoj proceduri mogu da uđu u stan mimo volje vlasnika. Prema Zakonu, stanari mogu sami između sebe da izaberu upravnika stambene zgrade, a ukoliko žele mogu i da angažuju profesionalnog upravnika stambenih zgrade. Upravnici zgrada koje komšije biraju sami između sebe nemaju obavezu da polažu nikakve ispite da bi obavljali ovaj posao, već to moraju da urade samo profesionalni upravnici stambenih zgrada\nPrema Zakonu o stanovanju i održavanju zgrada (“Sl. glasnik RS”, br. 104/2016), krajnji rok da zgrade dobiju upravnike je šest meseci po uspostavljanju registara. “Stanari bi trebalo da se odluče da li žele upravnika ili profesionalnog upravnika. Sačekaćemo da vidimo kako će stanari da se snađu, kako će izabrati, da li će izabrati nekog od stanara ili nekog od licenciranih upravnika ili nekog od novih profesionalnih upravnika”, dodala je Atanacković.\n“Taj prinudni upravnik biće tu dok se stanari ne organizuju. Videćemo benefite takvog upravljanja, kad imate koga da pozovete 24 sata dnevno, za sve probleme, od buke do kvara, imaćete kol centar i nekoga ko će rešavati vaše probleme.”\nRazlika između profesionalnog upravnika i upravnika koga odaberu stanare je u tome što profesionalni upravnik mora da radi sve što i upravnik ” i dodatno”. “A to je 24 sata dostupnosti stanarima, da im reši svaki problem, da se stara da se kvalitetno zgrada održava..”, navodi Atanacković. Oni će posao obezbeđivati tako što ih pozovu stanari i zaključe ugovor sa stambenom zajednicom.\nPovodom slučaja iz Novog Sada koji se pojavio na mrežama sa navodnom porukom jednog upravnika da će kontrolisati da li u stanovima borave prijavljena lica, Atanacković kaže da je taj slučaj “neverovatan” ako je istinit.\n“Ako je ovo uopšte istina, prosto je smešno da je neko sebi dozvolio da tako nešto napiše. A ako je zaista tako, predlažem da se skupština stanara sastane već danas i takvo lice istog trenutka smeni”, kaže.\n“Sva moć upravnika je u rukama stanara, oni nisu izabrali nikoga da radi ovakve stvari, nego da zastupa njih interese i nema prava da ulazi u njih stanove i da traži to što je napisano”, dodala je.\n“Ako nema sloge i saglasnosti, stanari će prijaviti lokalnoj samoupravi da zgrada ne funkcioniše, ili komunalnoj policiji da se zgrada nije registrovala, pa će oni sa liste postaviti profesionalnog upravnika toj zgradi da im objasni zašto je jasno da je važno da imaju organizovan sistem”, kaže ona i dodaje da ta prinudna uprava traje dok se stanari ne organizuju.


- U skladu sa strateškim ciljevima u oblasti kulture i kulturnom politikom za period od 2017. do 2022. godine, Ministarstvo prosvete i kulture Republike Srpske izdvojiće 75.000 evra (150.000 maraka) za projekat revitalizacije rodnog mesta Branka Ćopića – saopšteno je iz Biroa za odnose s javnošću Vlade RS, piše Srpskainfo.\nTUGA U RODNOM SELU ČUVENOG PISCA Temelji Brankove kuće zarasli u korov (FOTO, VIDEO)\nKako je pojašnjeno, radi se o izvođenju druge faze projekta obnove i izgradnje rodne kuće Branka Ćopića u Hašanima, čija je realizacija započela 2019. godine. Novac iz budžeta RS će biti utrošen na završetak zanatsko-građevinskih radova na samom objektu, kao i na vanjsko uređenje.\n- Takođe, objekat će biti obogaćen raznim edukativnim i kreativnim sadržajima koji će našim učenicima približiti velikog pisca i njegovo stvaralaštvo – saopšteno je iz Vlade RS. Za provođenje ove odluke zaduženi su Ministarstvo prosvete i kulture i Ministarstvo za naučno-tehnološki razvoj, visoko obrazovanje i informaciono društvo RS.\nKako je Srpskainfo ranije pisala, projekat „Bašta sljezove boje“ osmišljen je 2015, povodom 100 godina od rođenja Branka Ćopića, a u okviru tog projekta se gradi i replika rodne kuće velikog pisca u Hašanima.\nIz Azerbejdžana je 2017. godine obezbeđeno 26.000 evra za obnovu Brankove kuće u Hašanima.\nU TOKU POSTAVLJANJE KROVA Pri kraju rekonstrukcija kuće Branka Ćopića u Hašanima\nOBNOVLJENA KUĆA BRANKA ĆOPIĆA Dodik: Biće prilike da dolazeći u Hašane možda i razumemo zašto je to sve Ćopićevo bilo tako lepo napisano\nNakon što je petoro parlamentaraca Socijalističke partije formiralo Nezavisni klub poslanika SP, rukovodstvo te stranke je, kao što su ranije i najavili, istog dana rasformiralo Gradski odbor u Banjaluci.


Početna » Savet bezbednosti » Page 7\nSavet bezbednosti UN uveo nove sankcije Severnoj Koreji\nSavet bezbednosti UN usvojio rezoluciju o proširenju sankcija Severnoj Koreji.\nPet novih nestalnih članica Saveta bezbednosti UN\nPet zemalja je danas bez konkurencije izabrano u Generalnoj skupštini UN na mandat od dve godine kao nestalne članice Saveta bezbednosti.\nTramp Savetu bezbednosti: Suočite se sa izazovima\nAmerički predsednik Donald Tramp zatražio je danas od Saveta bezbednosti Ujedinjenih nacija da se suoči sa svim izazovima i pretnjama, ocenivši da je nuklearni program Severne Koreje veliki problem za ceo svet.\nNovi veto Rusije na rezoluciju o Siriji\nRusija je uložila veto na predlog rezolucije u Savetu bezbednosti UN u kojoj bi se osudila navodna upotreba hemijskog oružja u gradu na severu Sirije i zatražila brza istraga.\nPiše: Danas online 12. 4. 2017.\nVučić: EU prioritet Vlade i kada je napustim\nSrbija je čvrsto na evropskom putu i to će ostati prioritet ove vlade i kada je ja napustim za dva do tri meseca, rekao je premijer Srbije Aleksandar Vučić na početku sastanka sa predstavnicima Saveta Ervopske unije i Evropske komisije.\nSB UN o saradnji sa Tribunalom\nSavet bezbednosti UN razmatraće danas izveštaj o saradnji Srbije sa Haškim tribunalom koji će podneti predsednik suda Karmel Aрijus i glavni tužilac Serž Bramerc.\nRusiju brine situacija na Kosovu\nZamenik ruskog ambasadora u UN rekao je na sednici Saveta bezbednosti posvećenoj Kosovu da odluke kosovskih vlasti kao što je usvajanje Zakona o „Trepči“ ne doprinose poboljšanju tamošnje situacije.\nPiše: Danas Online/ Sputnik 17. 11. 2016.\nSB UN: Različiti stavovi o ulozi UNMIK\nPotrebno je razmotriti ulogu civilne misije UN na Kosovu (UNMIK) – njenu strukturu, veličinu i aktivnosti, rečeno je danas na sednici Saveta bezbednosti UN posvećenoj situaciji na Kosovu, ali se tom stavu suprotstavio predstavnik Rusije.\nPiše: FoNet 17. 11. 2016.\nOdbijene i francuska i ruska rezolucija o Siriji\nSavet bezbednosti UN odbacio je ruski predlog rezolucije o Siriji, kojim se poziva na hitno primirje u toj zemlji, pre svega u Alepu. Prethodno je Rusija blokirala rezoluciju koju je predložila Francuska.\nVeto Rusije francusku rezoluciju o primirju u Siriji\nRusija je u Savetu bezbednosti Ujedinjenih nacija blokirala rezoluciju Francuske o uspostavljanju prekida vatre u sirijskom Alepu.\nRusija zatražila sednicu Saveta bezbednosti UN\nRusija je zatražila da se organizuje hitna sednica Saveta bezbednosti UN zbog situacije u Siriji, saopštava AFP pozivajući se na diplomatske izbore.\nPiše: Sputnjik 7. 10. 2016.


Moody’s prognozira povećanje rejtinga Rusije u 2018. godini | TIK RF\nMoody’s prognozira povećanje rejtinga Rusije u 2018. godini\n„Privreda Rusije je dovoljno ojačala da bi mogla da izdrži nove sankcije sa Zapada, a suvereni rast države ima mogućnosti da se kreće po uzlaznoj putanji do kraja 2018. godine“, izjavila je starija potredsednica međunarodne kreditne rejting agencije „Moody’s“ Kristin Lindou u intervjuu za Rojters.\n„Prema našim analizama, privreda i državne finansije su u dobrom stanju i mogu da se izbore sa novim sankcijama. Rešenje o povećanju kreditnog rejtinga Rusije se može usvojiti najkasnije u narednih 12 do 18 meseci, rekla je Lindou. Lindou je dala izjavu za novine pre nego što su SAD objavile spisak poslanika i biznismena koji su bliski sa Kremljem.\nAgencija „Moody’s“ je prošle nedelje dala bolju prognozu suverenog rasta kreditnog rejtinga Rusije sa „stabilnog“ na „pozitivni“. Neposredno pre toga, rejting države je bio okarakterisan kao „neinvesticioni“ ili „veoma loš“, nivo Ba1.\n„Probali smo da damo signal, <…> da smatramo da je privreda Rusije otporna na nove sankcije. I mislimo da nije neophodno da pričekamo sa usvajanjem pozitivne prognoze do (martovskih) predsedničkih izbora“, objasnila je Lindou.\nDruge međunarodne kreditne rejting agencije su takođe dale „pozitivnu“ prognozu za novu procenu kreditnog rejtinga Rusije. Do danas je kreditna agencija „Standard&Poor`s“ dodelila neinvesticioni rejting BB+, dok „Fitch“ ocenjuje kreditni rejting države na granici sa „veoma lošim“ (BBB-).


Usporavaju starenje tela\nSmatra se da su slobodni radikali uzrok mnogim poteškoćama sa kojima se suočavamo tokom starenja. Preuranjeno starenje kože samo je jedan očigledni primer, dok se na ostatku tela šteta uglavnom manifestuje u vidu promenjene funkcije pojedinog dela (na primer oko).\nAntioksidansi poput vitamina A i B2 (riboflavin), kao i cink čuvaju zdravlje oka i zdrav vid. Vitamin B2 ima ulogu u održavanju bistrine sočiva, a vitamin A zajedno sa cinkom u adaptaciji na mrak.\nSmanjuju efekat starenja na kožu\nKako slobodni radikali ubrzavaju proces starenja može se najlakše videti na koži. Bore, suvoća i hiperpigmentacija su neke od učestalih manifestacija. Antioksidansi mogu pomoći u borbi protiv ovih oštećenja pa ishranu obogatite izvorima vitamina C, E, beta karotena i drugih antioksidanasa, a dobro ih je nanositi i lokalno u obliku kreme, ulja ili seruma.\nAntioksidansi poput polifenola i vitamina C sprečavaju oksidativna oštećenja unutar krvnih sudova. Uz to, polifenoli kakaa (flavanoli) kojima je bogata tamna čokolada pomažu u održavanju elastičnosti krvnih sudova, što doprinosi normalnom protoku krvi. Dobra vest je i da se ovaj pozitivan efekat već postiže dnevnim unosom 0,2 g flavanola što odgovara 10 g tamne čokolade sa visokim sadržajem flavanola.\nZbog velike potrošnje energije, mozak je izložen oksidaciji tj. stvaranju hemijskih jedinjenja - slobodnih radikala koji mogu da uzrokujui njegova oštećenja. Antioksidansi eliminišu slobodne radikale i štite ćelije mozga od oksidativnog stresa. Ovo dokazuju i istraživanja - mediteranski tip ishrane koji je bogat antioksidansima ima blagotvoran efekat na zdravlje mozga.


Vesti online / Srpski informativni portal / Srem 2014: Srbi i Rusi zajedno protiv terorista\nSrem 2014: Srbi i Rusi zajedno protiv terorista\nRusi padobranom prizemljili tenk\nVežba uključuje izviđanje, ubacivanje padobranskih snaga, bojevo gađanje, oslobađanje "talaca". Pripadnici ruske vojske su iz aviona Iljušin-76 padobranima spustili šest oklopnih transportnih vozila, što je prvi put prikazano u Srbiji. Iz tri aviona spuštena su po dva vozila, od kojih svako teško po 10 tona, uz pomoć specijalnih padobrana.\nPosle uspešnog prizemljenja oklopnih vozila, iz vazduha su desant izvršile i padobranske jedinice obe države koje su sa oklopnim transporterima nastavile dalju realizaciju vežbe.\nVežba je izvedena u prisustvu ministra odbrane Srbije Bratislava Gašića, načelnika Generalštaba Vojske Srbije generala Ljubiše Dikovića, komandanta Vazduhoplovno desantnih snaga Rusije general-pukovnika Vladimira Šamanova, kao i brojnih predstavnika diplomatskog kora i domaćih i stranih novinara.\nPokazano kako bi izgledao ruski desant na neku zemlju\nKomandant ruskih vazdušno-desantnih snaga general pukovnik Vladimir Šamaev rekao je da su se i Srbija i Rusija u prethodnom periodu suočavale sa problemom terorizma i da su zbog toga ruski vojnici danas došli u Srbiju da podele iskustva na tom planu. General je visoko ocenio ono što su prikazali srpski vojnici i dodao da je dogovoreno da se naredne godine ta saradnja nastavi posetom delegacije Vojske Srbije Sedmoj diviziji iz Rjazanja.\nCilj vežbe, u kojoj učestvuje 207 pripadnika ruskih Oružanih snaga i 197 pripadnika Vojske Srbije, bio je unapređenje sposobnosti rešavanja zadataka tokom izvođenja protivterorističke operacije u multinacionalnoj operaciji.\nTokom ove fiktivne operacije, vežbao se odgovor na krizu preventivnim razmeštanjem snaga na delu teritorije fiktivne države i upućivanja ljudstva u sastav borbenih grupa UN u krizno područje.\nU vežbi su učestvovali avioni Iljušin-76, MIG-29, helikopteri MI-8, MI-17, Gazela, kao i oklopni transporteri i policijska borbena vozila. Vežba je izvedena sa bojevom municijom, a korišćeni su i minobacači, bacači granata, dalekometne puške.


Pompeo jača uticaj Amerike u Centralnoj Evropi - Svet - Dnevni list Danas\nPočetna » Svet » Pompeo jača uticaj Amerike u Centralnoj Evropi\nDržavni sekretar SAD posetio Mađarsku, sutra u Slovačkoj i Poljskoj\nPompeo jača uticaj Amerike u Centralnoj Evropi\nAmerički državni sekretar Majk Pompeo svoju evropsku turneju započeo je u Budimpešti, odakle će danas dalje posetiti još Slovačku i Poljsku.\n0Piše: I. Š. M. 11. februara 2019. 20.00\nFoto: EPA-EFE/MARTON KOVACS\nNjegovi centralnoevropski domaćini, koji su suočeni sa optužbama kod kuće i u inostranstvu da su doprineli nazadovanju demokratije i vladavine prava, Pompeovu posetu doživljavaju kao pečat odobrenju Vašingtona, piše evropski portal Politiko. Za Vašington, s druge strane, Pompeova evropska misija ima za cilj da se lično uveri da li su Mađarska, Slovačka i Poljska više okrenute ka Zapadu. Kako je i sam Pompeo priznao, posetu u tri zemlje Centralne Evrope vidi kao priliku da se suprotstavi sve rastućem uticaju Rusije i Kine u regionu u oblastima poput energije i tehnologije.\nUkoliko želi da izbegne dalje otuđenje svojih zapadnoevropskih saveznika, Pompeo će morati da uspostavi ravnotežu između hvaljenja svojih domaćina i bavljenja optužbama koje im pripisuju kritičari, ocene su evropske javnosti.\nI Budimpešta i Varšava su predmet disciplinskih postupaka EU, i terete se za dovođenje u rizik fundamentalnih vrednosti evropskog bloka, dok je reputacija Bratislave jako narušena nakon ubistva Jana Kucijaka, novinara koji je istraživao veze mafije sa ljudima iz vlasti. U Poljskoj je Pompeo kodomaćin konferencije o bezbednosti na Bliskom istoku. Visoki američki zvaničnik novinarima je uoči turneje kazao da je nedostatak američkog angažovanja u regionu u proteklih nekoliko godina stvorio vakuum. Prisustvo kineskog telekomunikacionog giganta Huavei u Centralnoj i Istočnoj Evropi je čak veća glavobolja za Vašington od njegove uloge u Zapadnoj Evropi, kaže jedan visoki zvaničnik američke administracije istovremeno podstičući bojazni zbog uloge Rusije u regionu.\nPompeo je u Budimpešti s tamošnjim kolegama razgovarao o odbrambenim vezama i izvršio pritisak na Mađarsku da smanji svoje energetska snabdevanja i zavisnost od Rusije. Objavio je i niz američkih inicijativa u regionu, između ostalih, borbu protiv korupcije – koja se posmatra kao staza za ruski i kineski uticaj, kaže jedan visoki zvaničnik, prenose evropski mediji.\nPompeova poseta Budimpešti je podsticaj za Viktora Orbana, mađarskog premijera, „nemirno dete“ EU, čija vlada sledi neke Trampove politike poput oštre politike prema migrantima i jakih verbalnih napada na novinare. Početkom meseca, Fridom haus u svom godišnjem izveštaju umesto u slobodnu svrstao je Mađarsku u „delimično slobodnu“ državu prvi put od 1990, i time je ona postala jedina zemlja EU koja je kategorizovana kao „delimično slobodna“. Sa svoje strane, Vašington je mnogo manje glasan u kritikama Budimpešte kada je reč o pitanjima slobode medija, nego što je to bio slučaj tokom Obamine administracije. Pod Trampovim predsednikovanjem, postoji „uzajamno poštovanje“ u američko-mađarskim političkim odnosima, kazao je Peter Sijarto, ministar inostranih poslova Mađarske pred Pompeov dolazak, navodeći da je njegova poseta dokaz da je Budimpešta pouzdan saveznik NATO.\nS druge strane, Pompeo je saslušao i razgovarao sa predstavnicima nevladinih organizacija u Mađarskoj, koji su u proteklih nekoliko godina suočeni sa jakim pritiscima vlasti. Orbanovi kritičari stavljaju mu na teret i to da je uspostavio suviše bliske veze s ruskim liderom Vladimirom Putinom, dok su zapadni zvaničnici zabrinuti da Budimpešta „zatvara oči“ na ruske obaveštajne aktivnosti na mađarskom tlu. Prošle godine, Trampova administracija izrazila je retko javno nezadovoljstvo zbog toga što je Budimpešta odbila da izruči dva osumnjičena ruska dilera oružjem, već ih je, umesto toga, poslala nazad u Rusiju.\nZvaničnici kažu da, iako je Budimpešta stala na stranu Sjedinjenih Država kada je reč o protivljenju paktu UN o globalnim migracijama i nije ih kritikovala onda kada je Vašington prebacio ambasadu u Izraelu iz Tel Aviva u Jerusalim, ipak nije ispunila američke prioritete – nije sačuvala Centralnoevropski univerzitet u Budimpešti, već ga je prisilno prebacila u Austriju, ne podržava Ukrajinu već je optužuje za narušavanje prava etničkih Mađara. Za pojedine diplomate, Mađarskoj je to izgovor da bi se sprečila bliža saradnja Ukrajine i NATO, na zadovoljstvo Rusije.\n„Potreban nam je specijalni jezik za Ukrajinu“, kazao je Orban pred dolazak američkog gosta. U mađarskoj postoji vlada prijateljski nastrojena prema Ukrajini, dok u Ukrajini imamo antimađarsku vladu“. Poput svog mađarskog kolege, Poljska vlada je ponosna što je Trampova administracija odabrala za tačku posete državnog sekretara, naročito za domaćina bliskoistočne konferencije. „SAD su nam se obratile da budemo kodomaćini konferencije sa njima – mi smo država u EU koja je najviše od svih proamerički nastrojena i želimo da naglasimo da ćemo i dalje sarađivati sa Vašingtonom, naročito na bezbednosnim pitanjima“, kaže jedan poljski zvaničnik.\nKritičari vlade u Varšavi, međutim, optužuju rukovodstvo svoje zemlje da se previše dodvoravaju Trampu, koji je generalno nepopularan u Evropi, te da se samim time Varšava sve više izoluje unutar EU.\nEvropa, Majk PompeoBudimpešta


Mirko Cvetković: Potrebno 150 miliona evra za istočni krak koridora 10\nZvaničnici evropskih finansijskih institucija razgovarali u Beogradu sa predstavnicima vlasti o pomoći u finansiranju strateških projekata i približavanju evropskim standardima.\nPremijer Mirko Cvetković i predsednik Evropske banke za obnovu i razvoj Tomas Mirou razmotrili su saradnju u oblasti putne i železničke infrastrukture, energetike i koridora 7, ali i o podršci privlačenju stranih investicija. Predsednik Evropske banke za obnovu i razvoj izjavio je da će ta institucija u Srbiju godišnje ulagati između 250 i 280 miliona evra, kako bi Vlada koja da želi da poboljša odnose sa Evropskom unijom mogla da ostvari ciljeve koje je zacrtala i istakao da Evropska banka za obnovu i razvoj želi više da investira u Srbiju jer ona ima centralnu ulogu u regionu.\nPremijer Cvetković izjavio je da se na sastanku razgovaralo o konkretnoj saradnji u finansiranju putne privrede i energetike :\n"Već smo dogovorili da ćemo raditi na obezbeđenju 150 miliona evra za istočni krak koridora 10, od Niša prema Dimitrovgradu, što je ocenjeno kao izvodljivo za narednu godinu," rekao je premijer Cvetković.\nA Narodna banka Srbije potpisala je sa Evropskom centralnom bankom, Evropskom agencijom za rekonstrukciju i Delegacijom Evropske komisije u Srbiji Protokol o saradnji i pripremi srpske centralne banke za dostizanje standarda Evropskog sistema centralnih banaka, među kojima su liberalizacija kretanja kapitala, sprovođenje monetarne politike i režima deviznog kursa i zaštita korisnika finansijskih usluga. Pristupanje Evropskoj uniji nije događaj već proces a Narodna banka će biti pokretač procesa tranzicije Srbije, rekao je guverner NBS Radovan Jelašić.\nO nastavku evropskih integracija od utorka će imati priliku da se izjašnjavaju i poslanici u parlamentarnoj debati, jer je u nastavku zasedanja Skupštine predviđeno da se ratifikuje Sporazum o stabilizaciji i pridruživanju Evropskoj uniji.\nPredsednica Skupštine Slavica Đukić Dejanović izjavila je posle dvoipočasovnih konsultacija o normalizaciji i nastavku rada Parlamenta da će one biti nastavljene sve do početka sednice Skupštine. I šefica poslaničkog kluba „Za evropsku Srbiju" Nada Kolundžija potvrdila je da će Skupština u utorak nastaviti rad po utvrđenom dnevnom redu, ali da će biti nastavljene i konsultacije šefova poslaničkih klubova o normalizaciji rada parlamenta.


Nadležne institucije moraju da garantuju bezbednost novinara - safejournalists\nRegionalna platforma zapadnog Balkana za zagovaranje medijskih sloboda i bezbednosti novinara koja zastupa više od 8.000 članova povodom 3. maja, Svetskog dana slobode medija, poziva vlade regiona da štite novinare i rade na jačanju slobode medija.\nDan slobode medija proglasila je Generalna skupština UN u decembru 1993. godine, prateći preporuke sa Generalne konferencije UNESCO. Od tada, na dan godišnjice Vindhok deklaracije, 3. maj proslavlja se širom sveta kao Svetski dan slobode medija.\nPrilikom ovogodišnjeg obeležavanja Svetskog dana slobode medija naglašavamo važnost omogućavanja pravnog okruženja za ostvarivanje medijskih sloboda i posebnu pažnju posvećujemo ulozi nezavisnog pravosuđa u osiguravanju pravnih garancija za medijske slobode i procesuiranje zločina počinjenih nad novinarima.\nČlanice Platforme podsećaju vlade Zapadnog Balkana da je od 2014. godine registrovano 446 napada na novinare, a tek nekoliko slučajeva je rešeno od strane nadležnih institucija. Od početka 2014. godine u regionu su registrovana tri slučaja pokušaja ubistva novinara, 103 fizička napada, 257 pretnji, 48 napada na imovinu i pet slučajeva hapšenja.\nNajveći broj slučajeva ugrožavanja bezbednosti novinara zabeleženo je u Srbiji (143) i Bosni i Hercegovini (102), zatim na Kosovu (77), u Makedoniji (59), Hrvatskoj (43) i Crnoj Gori (31).\nNovinari Zapadnog Balkana očigledno još uvek rade u veoma opasnom okruženju, te Platforma poziva sve vlade pomenutih zemalja da pojačaju napor prilikom istraživanja napada na novinare i da osiguraju bezbedne uslove za njihov rad.\nČlanice Platforme ohrabruju sve novinare da prijavljuju sve slučajeve pretnji i napada koji su se desili tokom njihovog rada. Platforma snažno podržava napore novinarskih i medijskih organizacija u zaštiti novinara i slobode govora, kao i njihovu borbu protiv nekažnjivosti u slučajevima napada na novinare.


Mere koje će se primenjivati na dan izbora na Kosovu - Radio Goraždevac\nMere koje će se primenjivati na dan izbora na Kosovu\nIzbori (Foto: Radio Goraždevac)\nPosmatrači lokalnih izbora na Kosovu 17. oktobra moraće da budu vakcinisani ili da imaju dokaze da su negativni na koronavirus ili da su preležali bolest. Centralna izborna komisija pozvala je političke stranke da sprovedu ovu meru, ali, ovo pravilo ne važi za birače, potvrdila je Centralna izborna komisija (CIK).\nGrađani će morati da nose zaštitne maske i održavati fizičku distancu.\nPortparol CIK-a Valjmir Elezi rekao je da je ova institucija uputila pismo političkim strankama putem kojih ih je zamolila da pošalju na biračka mesta samo članove koji su vakcinisani ili ne koji imaju dokaze o testovima na Kovid-19.\nNa sledećim sastancima CIK-a, prema Eljeziju, biće doneta odluka putem koje će se imenovati odgovorna lica koja su dužna da od članova saveta birača i posmatrača zatraže dokaze o vakcinaciji.\nCIK zahteva od glasača da poštuju mere poput nošenja maski, fizičke distamce od dva metra prilikom ulaska ili unutar biračkog mesta.\n“Birači moraju nositi masku u svakom trenutku, osim kada ih mora identifikovati član veća biračkog mesta”, reklao je Eljezi.\nKancelarija za informisanje Ministarstva zdravlja najavila je da će se na dan izbora sprovesti opšte i posebne mere protiv koroanvirusa, prema Opštem vodiču.\nNavodi se da bi građani trebalo voditi računa o nošenju zaštitne maske, održavati fizičku distancu i izbegavati gužve koje su u suprotnosti sa merama.


► Saudijski prestolonaslednik upozorava na teške posledice mogućeg rata sa\nRat između Saudijske Arabije i Irana izazvao bi totalno urušavanje svetske privrede ocenio je saudijski princ Mohamad ben Salman u intervjuu za američku televiziju Si-Bi-Es (CBS) i pozvao međunarodnu zajednicu da odvrati Teheran.\n"Ako svet ne bude delovao snažno, čvrsto da odvrati Iran prisustvovaćemo još ozbiljnijoj eskalaciji koja će pretiti svetskim interesima", rekao je saudijski prestolonaslednik sinoć u CBS-ovoj emisiji "60 minuta".\nOn je rekao da bi snabdevanje naftom bilo poremećeno i da bi cene porasle do nezamislivih nivoa, ne viđenih do sada. Po njemu posledice bi pogodile celu planetu.\n"Ovaj region predstavlja oko 30 odsto svetskog snabdevanja energijom, oko 20 odsto svetske trgovine robom, oko četiri odsto svetskog BDP. Zamislite da se te tri stvari sve zaustave. To bi značilo potpuno urušavanje svetske privrede, i ne samo privrede Saudijske Arabije i zemalja Bliskog istoka", rekao je on.\n"Nema strateškog cilja. Samo bi neko lud napao objekat koji predstavlja pet odsto svetskog snabdevanja naftom. Jedini strateški cilj je da dokažu da su glupi i to su uradili", rekao je princ.\n"Apsolutno ne. To je bio strašan zločin. Međutim preuzimam svoju punu odgovornost kao vođa Saudijske Arabije posebno pošto je to delo osoba koje rade za saudijsku vladu. Kada zločin protiv saudijskog državljanina počine zvaničnici koji rade za saudijsku vladu, kao vođa treba da preuzmem odgovornost. To je bila greška", rekao je on.\nTelo Kašogija, koji je nestao posle ulaska u saudijski konzulat u Istanbulu, nikad nije nađeno i okolnosti njegovog ubistva nisu nikad jasno utvrđene.\nJedan nezavisni stručnjak UN našao je "verodostojne dokaze" da je on umešan, dok američka Centralna obaveštajna agencija (CIA) ocenjuje kao verovatno da je saudijski prestolonaslednik naredio ubistvo.\nSaudijski sudovi su međutim perstolonaslednika oslobodili sumnje i uhapsili dvadesetak ljudi u istrazi o tom ubistvu, petoro od kojih mogu da dobiju smrtnu kaznu.


MAJSTOROVIĆ: Bitno je da smo pokazali karakter i na kraju ostvarili dve važne pobede! - Sportske vesti - ProSport\nPočetna»Sportske vesti»Ostali sportovi»Basket 3x3»MAJSTOROVIĆ: Bitno je da smo pokazali karakter i na kraju ostvarili dve važne pobede!\nAutor Aleksandar Popović 21/06/2022 Basket 3x3, Ostali sportovi, Sportske vesti\nKapiten reprezentacije Srbije u basketu 3×3 Dejan Majstorović izjavio je danas da njegova ekipa nije zadovoljna kako je odigrala prva dva meča na Svetskom prvenstvu u Antverpenu.\nSrbija je ranije danas prvo pobedila Novi Zeland 21:19, a potom je naša selekcija istim rezultatom savladala i Portoriko.\n“Nismo zadovoljni načinom na koji smo igrali danas obe utakmice, a igrali smo protiv dve veoma snažne ekipe fizički i imali smo problema da ih zaustavimo pod košem, kao i da zagradimo koš”, rekao je Majstorović za zvanični sajt Košarkaskog saveza Srbije.\nNaši basketaši igraće u četvrtak protiv Brazila i Francuske.\n“Bitno je da smo pokazali karakter u oba meča iako smo umeli da gubimo i sa po 5-6 poena razlike. Na kraju smo ostvarili dve veoma važne pobede i nadamo se da ćemo podizati formu iz dana u dan”, rekao je kapiten Srbije.\nPrvoplasirane ekipe iz svake grupe idu direktno u četvrfinale SP, dok će drugoplasirane i trećeplasirane ekipee igrati baraž meč za plasman u četvrfinale.\nLajović poražen u prvom kolu turnira u Majorci!\nBasket 3x3 Dejan Majstorović Reprezentacija Srbije Srbija Svetsko prvenstvo\nPrethodna vestLajović poražen u prvom kolu turnira u Majorci!\nSledeća vest Partizan završio i treće pojačanje, u Humsku stiže kao slobodan igrač! (VIDEO)


Vulin: Ukoliko EU ne želi Srbiju, postoje drugi savezi - Narod.ba\nSrbijanski ministar odbrane Aleksandar Vulin izjavio je da, ako EU ne želi Srbiju, ima ko želi i da postoje i drugi savezi i druge zemlje koje žele sarađivati. – Nismo mi osuđeni na Evropu. EU je strateška orijentacija Srbije, ali ne po cijenu da molimo. Ako nas ne žele, postoje i drugi savezi i druge nacije koje […]\nSrbijanski ministar odbrane Aleksandar Vulin izjavio je da, ako EU ne želi Srbiju, ima ko želi i da postoje i drugi savezi i druge zemlje koje žele sarađivati.\n– Nismo mi osuđeni na Evropu. EU je strateška orijentacija Srbije, ali ne po cijenu da molimo. Ako nas ne žele, postoje i drugi savezi i druge nacije koje hoće da sarađuju s nama na ravnopravnoj osnovi – kazao je Vulin.\nPojasnio je da to ne znači da već postoji neki savez, jer ne postoji ništa što je organizirano kao EU, ali da Srbija mora držati do sebe.\nOn je podsjetio da se od čelnika EU može čuti da su umorni od proširenja i da je došlo vrijeme da se jasno kaže ima li EU interes da Srbija bude član evropske porodice.\nSmatra da je nedavni samit u Berlinu bio frontalni napad na Srbiju i da je predsjednik Srbije Aleksandar Vučić pokazao da je veliki državnik.


Dilovej od Milanovića traži da ga informiše o tome da li je "Tehnoremont" iz Temerina potpisao bilo kakav ugovor s krajnjim kupcem, Haledom Šarifom koji je, kao zamenik vođe libijskog ogranka Al-Kaide, bio zatvorenik američkih snaga u Avganistanu.\n"Ukoliko je takav ugovor potpisan, želeli bismo doći do kopije tog dokumenta", navedeno je u pismu.\n"Ukoliko je do toga došlo, Panel bi želeo doći do informacija o tipu i količinama materijala, načinima transporta, datumima i lokacijama isporuke i preciznim informacijama o identitetu primaoca, kao i pratećoj dokumentaciji", piše u pismu Diloveja.\nOno što najviše zabrinjava UN, navodi se dalje, jeste takozvani krajnji kupac. U izveštaju FTV se ističe da je to bivši zamenik ministra odbrane Libije i šef Libijske nacionalne garde Haled Šarif.\nOružje Al Kaida Srbija BIH UN istraga Milan Milanović Tehnoremont Vlada Srbije Vlasti Libija Haled Šarif\n08:38 NEPRAVILNA UPOTREBA AUTO-SEDIŠTA MOŽE DOVESTI DO FATALNE GREŠKE Čak 60 odsto dece strada, glava i stomak su najranjiviji


Povećati učešće civilnog društva u kreiranju zakona - Vesti\nPovećati učešće civilnog društva u ...\nProces uključivanja javnosti u izradu novih zakona o policiji, javnom okupljanju i redu i miru bio je neravnomeran i neblagovremen, glavni je zaključak četvrtog prEUgovor CHATvrtka koji je održan 28. januara 2016. godine u biblioteci Beogradskog centra za bezbednosnu politiku.\nIskustva iz učešća u procesu donošenja zakona i kritički osvrt na usvojena rešenja izneli su Sonja Stojanović Gajić iz BCBP, Vanja Macanović iz Autonomnog ženskog centra i Katarina Golubović iz Komiteta pravnika za ljudska prava YUCOM.\nGovoreći o Zakonu o javnom okupljanju, panelisti su istakli da su nevladine organizacije podnosile žalbe Ustavnom sudu, što je dovelo do pokretanja postupka o utvrđivanju saglasnosti zakona sa Ustavom Srbije. Veliki broj nevladinih organizacija je bio uključen u stvaranje Nacrta zakona o javnom okupljanju i uprkos brojnim preprekama značajan broj primedbi OCD je uvažen.\nZakon sputava pravo javnog okupljanja\nZakon o javnom okupljanju jeste unapređen, ali je ostavljen prostor da se prećutno uskrati pravna zaštita, istaknuto je na skupu. Primetan je nedostatak definisanja i regulisanja spontanog okupljanja, nisu regulisani rokovi za dostavu rešenja o javnom okupljanju, nisu određeni rokovi za obraćanje drugostepenom organu, a pojavljuju se ograničenja po pitanju mesta i vremena. Opšte zabrane koje su se pojavile u novom Zakonu o javnom okupljanju se ne uklapaju u međunarodne standarde, ali ni u Ustav Srbije, a visoke kazne kao nove zakonske mere imaju negativan uticaj na pravo javnog okupljanja, ocenjuju panelisti.\nU raspravi o Zakonu o policiji istaknuto je da na primedbe nevladinih organizacija na nacrt zakona nije bilo povratnih informacija, kao i da nije bilo pravovremenog ažuriranja informacija o izmenama nacrta zakona, a proces je otežao i nedostatak koordinacije unutar Ministarstva unutrašnjih poslova. Kao dobra rešenja u novom zakonu navedeni su usaglašavanje funkcionisanja MUP-a sa ostatkom državne uprave pravljenjem razlike između državnih službenika i policijskih službenika, zatim definisanje načina zapošljavanja i napredovanja, kao i to što su interni ili javni konkursi sada postali obavezni. Naglašeno je da su prihvaćeni u celosti predlzi OCD u vezi sa unapređenjem parlamentarne kontrole i nadzora nad radom policije.\nDefinisati policijske poslove\nS druge strane, nisu prihvaćeni predlozi koji se tiču lokalne bezbednosti, kao ni predlozi o smanjenju prevelike upotrebe podzakonskih akata i akata koje donosi ministar, ocenili su govornici. Nije usvojen ni predlog da se objedine sve individualne organizacione jedinice unutrašnje kontrole i stave pod kontrolu jednog organa, a istaknuto je da i dalje ne postoji objedinjena evidencija o žalbama građana. Novi zakon predviđa osnivanje „pomoćne policije“ čija funkcija i ovlašćenja nisu definisani. Zakon takođe predviđa kategoriju lica sa posebnim ovlašćenjima koja se bave drugim unutrašnjim poslovima, koja nigde nije detaljno objašnjena. Govornici su ocenili da je ključno da MUP učini javno dostupnim dva važna pravna dokumenta koji definišu policijske poslove i sistematizaciju radnih mesta u policiji.\nPovodom Zakona o javnom redu i miru, panelisti su naglasili da nije bilo pravovremenog obaveštenja javnosti o javnoj raspravi o nacrtu zakona zbog čega je većina organizacija civilnog društva ostala uskraćena za mogućnost da daje komentare i predloge. Odredbe o prostituciji i prosjačenju su ocenjene kao sporne, a novi zakon predviđa kazne kako za one koji se bave prostitucijom, tako i za one koji koriste te usluge. Odredba o hitnim merama, koja podrazumeva udaljenje nasilnika iz stana od strane policije na period ne duži od 14 dana, je zahvaljujući inicijativi OCD ušla u skupštinsku proceduru u vidu amandmana, ali je nažalost odbijena, istakli su panelisti.


Atraktivni portalni satovi - Satoviinakit.rs - za prave ljubitelje satova i nakita\nAtraktivni portalni satovi\nU novom nastavku feljtona o istoriji merenja vremena predstavljamo portalne satove, funkcionalne i dekorativne kućne časovnike.\nPosle tabernakl satova o kojima je bilo reči u prošlom broju, a koji su na području srednje Evrope bili tipični za 18. i početak 19. veka, u periodu od 1810. do 1830. najrasprostranjeniji kućni satovi, kada govorimo o građanskom staležu, bili su portalni satovi.\nPogon na oprugu\nPortalnim satovima po pravilu nazivamo satove s pogonom na oprugu i stražnjom njihalicom kao regulatorom, koji su izrađivani u prvim decenijama 19. veka s dominantnim karakteristikama ampir stila, pune stražnje strane, kod kojih gornji deo kućišta, gde se nalaze mehanizam i brojčanik, spreda podupiru dva ili više stubova. Pritom bi trebalo naglasiti da izgled sata više podseća na trem antičkog hrama, nego na portal.\nOsnovna karakteristika portalnog sata je njegova u osnovi arhitektonska struktura. Dok su tabernakl satovi prvobitno izrađivani u Engleskoj i Holandiji i to odmah posle primene njihalice kao regulatora satova, dakle posle 1657, (kasnije se njihova proizvodnja proširila po celoj Evropi, pa tako i u zemlje srednje Evrope), portalni satovi pripadaju časovničarstvu zemalja Habzburške monarhije, pa se u literaturi ponekad navode i kao bečki portalni satovi.


Veliki interes za kupovinu Telekoma Srbija | Balkan Vijesti | Al Jazeera\nVlada Srbije će do kraja sedmice raspisati tender za privatizacionog savjetnika za prodaju Telekoma Srbija, a kako Al Jazeera saznaje u Vladi, za kupovinu su već sada zainteresovani Deutsche, France i Austrian Telekom, kao i investicioni fondovi iz SAD-a te Evropska banka za obnovu i razvoj.\nKad se, nakon više od deceniju kako se proizvodi, iPhone krajem prošle godine pojavio u Srbiji ta Telekom Srbiju i njihovu mobilnu mrežu – mts to je značilo veliki, ali nedovoljan uspjeh da Vlada odustane od privatizacije najveće telekomunikacione kompanije.\nMinistar trgovine i telekomunikacija Rasim Ljajić kaže kako ne smije da im se ponovi 2011. godina, kada je pokušaj privatizacije propao. Tada je za 51 posto vlasništva traženo 1,4 milijarde eura.\n“Sada sve možemo da dozvolimo, ali ne smemo da dozvolimo jednu stvar da se uđe u ovaj proces, a da se iz njega izađe na sličan način kao 2011. godine. To bi dodatno i oborilo cenu Telekoma. I Telekom bi izgubio verovatno još jedan broj korisnika jer se to dogodilo 2011. godine”, ukazuje Ljajić.\nU svom Telekom Srbija sastavu ima fiksnu i mobilnu mrežu, te internet, a 90 posto građana koristi fiksnu mrežu posredstvom njega. Najveći konkurent u mobilnoj mreži – Telenor, približio mu se prema broju korisnika.\n“Pokazalo se da kod nas država ne ume da upravlja, da je loš vlasnik, postavlja pogrešne ljude, ne bira pravi menadžmet i profesionalce nego postavlja ljude koji će da slušaju naređenja političkih partija”, smatra Milan Ćulibrk, ekonomski analitičar i v.d. glavni urednik Nina.\nKada bude izabran, posao privatizacionog savjetnika biće da odredi cijenu i udio u Telekomu koji se prodaje. Ne spekuliše se o cijeni, ali znaju šta će sa novcem.\n“Taj novac neće ići za krpljenje budžeta i rupa. Taj novac će ići za otplatu loših kredita, odnosno kredita koje smo uzeli po nepovoljnim uslovima. I ići će u investicije i razvoj kako bi podstakli jedan novi investicioni ciklus i radili na otvaranju novih radnih mesta”, najavljuje ministar Ljajić.\n“Od samog početka vladi treba novac i to je glavni motiv da se prodaje Telekom, ali sa druge strane uzimanjem dividende država ga je već stavila u lošiju poziciju nego njegove konkurente. Kada gledate statistiku, oni su u prošloj godini u kontinuiranom bilansu imali manje prihode nego u prethodnoj”, upozorava Milan Kovačević, ekonomista i konsultant za strana ulaganja.\nU Vladi Srbije objašnjavaju da je kriza iz 2008. godine uticala na to što Telekom nije prodan 2011, ali sada je, vjeruju, stvoren dobar ambijent, jer strane telekomunikacione kompanije imaju više novca.\nGodina 2015. bi mogla da bude godina privatizacija u Srbiji, jer će vlada uskoro potražiti i strateškog partnera za aerodrom Nikola Tesla, a razmišlja se i o rudarskom basenu Bor.\nIstovremeno, do sredine januara biće raspisani tenderi i za prodaju 250 kompanija koje su i dalje u državnom vlasništvu, javlja Marko Subotić, novinar Al Jazeere.\nNovom početku nadaju se u nekadašnjem farmaceutskom gigantu. Partijsko upravljanje Galenikom i nesnalaženje na otvorenom tržištu utjecali su na to da ova kompanija nekadašnjih 50 posto udjela na tržištu svede na tek 10 posto.\nNovom strategijom koju primjenjuju već godinu dana, Galenika se stabilizira.\nIzvršna direktorica za razvoj Galenike Nataša Rajnović je kazala: “Proizvodimo preko 270 lekova. S tim da nam je kapacitet oko 60 odsto tako da imamo dovoljno slobodnih kapaciteta da proširimo naš asortiman”.\nTo je, kako smatraju u Vladi, dovoljno dobro da zainteresira potencijalne investitore za Galeniku, pa je tu kompaniju zajedno sa još 500 preduzeća, odlučila da privatizira.\nU ministarstvu privrede se nadaju da će prodati polovinu tih preduzeća, dok će njih 190 otići u stečaj, ali to ne znači i njihov kraj.\n“Imamo u nekim situacijama čak zainteresovana preduzeća da kupe preduzeća u stečaju. Jer kad preduzeće ode u stečaj, ono se na neki način čisti. Imate obaveze koje postoje da vidimo kako hoćemo da ih rešavamo kroz imovinu i onaj deo koji ostaje, ali imamo zainteresovane kupce”, ocijenio je ministar privrede Željko Sertić.\nVeliki novac u Vladi Srbije ne očekuju od privatizacije ovih 500 kompanija, već od prodaje velikih javnih sistema.\n“Nekoliko uspešnih javnih preduzeća Srbija će ponuditi što kroz privatizaciju a što kroz strateška partnerstva. Ipak, najveća sredstva očekuju se od jedne državne kompanije”, javlja Subotić.\nNa prodaju i aerodrom\nZnačajniji priliv sredstava u državni budžet može se očekivati i od aerodroma Nikola Tesla. Jedan od planova je da bude data koncesija za taj aerodrom.\nSaša Vlaisavljević, v.d. direktora aerodroma Nikola Tesla, kazao je: “Mi ćemo učiniti sve da u narednom periodu ostvarimo što bolje rezultate da ako se Srbija odluči za koncesionarstvo ili neki drugi oblik da dobije sto višu cenu”.\nEkonomisti predlažu Vladi da sredstva od svih privatizacija iskoristi i za vraćanje skupih kredita.\n“Ako bude investirao tu drugu polovinu u privredu, to košta državu kamatne stope 7,5, onih najskupljih kredita. Mnogo je pametnije da vratimo sve te kredite sa visokim stopama a da uzmemo nove kredite za te namena”, ocijenio je Ljubodrag Savić sa ekonomskog fakulteta.\nZvanični podaci pokazuju da je do sada svaka četvrta privatizacija u Srbiji bila neuspješna. U ministarstvu privrede se nadaju da sada to neće biti slučaj, jer će pažljivo birati kupce.\nZatvara se tender za Željezaru Smederevo\nIme strateškog partnera za kupovinu udjela od 80 posto Željezare Smederevo očekuje se do 1. februara.\nStečaj izvjestan za 188 firmi u Srbiji\nMinistar privrede Srbije Željko Sertić navodi kako će privatizacija gotovo 90 firmi biti obustavljena.\nSrbija traži strateške partnere za državne kompanije\nJavni poziv za prodaju preostala 502 preduzeća u većinskom vlasništvu Srbije završen je sinoć. U Ministarstvu finansija očekuju da će pronaći strateškog partnera za većinu tih kompanija, koje poreske obveznike koštaju 750 miliona eura godišnje. Priču donosi novinar Al Jazeere Marko Subotić.


Ekološke torbe od iskorišćenih bilborda: Unikat i predrasude - Biznis i Finansije\nHome\tTekstoviB&F Plus\tEkološke torbe od iskorišćenih bilborda: Unikat i predrasude\nEkološke torbe od iskorišćenih bilborda: Unikat i predrasude\nSocijalno preduzeće EkoBag, koje proizvodi unikatne torbe i druge modne i praktične predmete od recikliranih reklamnih materijala, osim sa ekonomskom krizom, mora da se bori i sa domaćim predrasudama: najbolji klijenti su im velike kompanije u stranom vlasništvu, dok većina domaćih potrošača, uključujučujući i mlade, nije zainteresovana za proizvode dobijene na ovaj način, i pored cene koja je višestruko pristupačnija nego na zapadnim tržištima.\nIvanka Stamenović, tekstilna dizajnerka i predsednica udruženja EkoBag, bavi se neobičnim poslom za domaće uslove, a način na koji je taj posao započet je za Srbiju još ređi. Naime, nakon što je kao tehnološki višak provela 12 godina na evidenciji za nezaposlene, Stamenović je u pedeset trećoj godini, sa još nekoliko žena sa evidencije nazaposlenih, počela 2010. da se bavi izradom torbi, novčanika, šešira, cipela, fascikli, futrola za mobilne telefone, cirada za motore i automobile od recikliranog PVC materijala, uglavnom od već iskorišćenih reklamnih bilborda. Preduzeće EkoBag pokrenula je neprofitna organizacija Inicijativa za razvoj i saradnju (IDC), sa ciljem da se omogući zapošljavanje žena preko 45 godina starosti koje su ostale bez posla.\nSam koncept o ponovnoj upotrebi već iskorišćenog reklamnog materijala „uvezen“ je iz Španije, gde su na ovu ideju došli kada je Madrid, kao kandidat za domaćina Olimpiskih igara, bio „zagušen“ reklamnim banerima. Po isteku kampanje, ostali su „zagušeni“ oglašivači, i to kilometrima iskorišćenog promotivnog materijala. S obzirom da je PVC folija otporna na gotovo sve vremenske uslove, to je bila „lampica“ za ideju da se od recikliranih štampanih materijala započne proizvodnja različitih praktičnih i modnih predmeta i, istovremeno, reši problem otpada.\nDomaću verziju projekta o pokretanju socijalnog preduzeća koje bi se bavilo ovom delatnošću podržao je Grad Beograd, koji je obezbedio sredstva za obuku iz krojenja i šivenja za 17 žena najrazličitijih profesija i veština, među kojima je bilo tekstilnih tehničara i dizajnera ali i bankara, obućara pa čak i građevinskih tehničara. Prethodno znanje nije bilo uslov za pristupanje preduzeću, ali su neke kandidatkinje ipak odustale od prekvalifikacije. Nakon završetka šestomesečne obuke koja je realizovana u saradnji sa Nacionalnom službom za zapošljavanje, formiran je tim od 13 žena, da bi ih uskoro ostalo devet. Danas ih je samo tri: Ivanka i njene koleginice Jovanka Brujić i Anđelka Jakovljević. „Ma koliko da ste svesni da je svaki početak težak, ako ste samohrana majka ili podstanar, teško je izaći na kraj sa situacijom kada životne troškove morate da platite u određenom roku, a prihodi su vam vrlo neizvesni, jer otvaranje tržišta ide sporo, a gotovo celokupnu proizvodnju same finanisramo“, objašnjava Stamenović razloge zašto su neke od žena odustale od ovog posla.\nDobre ideje na rubu preživljavanja\nDodatna poteškoća za preduzeća ovakve vrste je to što se ona ne osnivaju sa ciljem da ostvare što brži rast i zaradu, već da kroz samoodrživo poslovanje u tržište rada uključe sve one socijalno ranjive grupe, kojima je u opštoj trci za profitom otežan pristup poslu. Upravo iz tih razloga, mehanizmi podrške socijalnim preduzećima u zapadnim zemljama su vrlo razvijeni, pre svega kroz angažman neprofitnih organizacija, zadruga i udruženja. Tako u Velikoj Britaniji posluje oko 62.000 socijalnih preduzeća koja ostvaruju godišnji prihod od oko 70 milijardi funti. U Nemačkoj, država prosečno socijalno preduzeće pomaže prve tri godine poslovanja, obezbeđujući mu sredstva za rad i plate za zaposlene. No, čak i uz takvu podršku, napominje Stamenović, potrebno je oko deset godina vrednog rada da se postignu rezultati koji obezbeđuju stabilnost poslovanja i izvesniju perspektivu.\nNasuprot pomenutim i mnogim drugim primerima na zapadnom tržištu, koncept socijalnog preduzeća u Srbiju se „doselio“ tek nakon 2000. godine, i uglavnom ga promovišu međunarodne organizacije i fondacije, kao i pojedine domaće nevladine organizacije. S obzirom da u najvećoj meri zavise od donacija i samofinansiranja, uglavnom su na rubu preživljavanja. To potvrđuje i istraživanje „Civil Society Baseline Study“ koje je 2011. sprovela Američka agencija za međunarodni razvoj (USAID) u 67 opština Srbije u okviru programa „Građansko društvo za budućnost“(CSF). Na uzorku od od 1.625 udruženja građana (od ukupno 14, 375 registrovanih), u kojem su dominirala socijalna preduzeća i to najviše na teritoriji Beograda i Vojvodine, došlo se do podatka da više od polovine (54 odsto) imaju godišnji budžet manji od 5.000 evra. Tržištem dominiraju relativno mala udruženja, a skoro dve trećine broji manje od deset aktivnih osoba.\nIskustvo preduzeća EkoBag ne odstupa mnogo od ovakve slike, uprkos tome što njegov poslovni koncept objedinjuje zapošljavanje dugoročno nezaposlenih žena i zaštitu životne sredine, kroz reciklažu i ponovnu upotrebu materijala koji bi inače završio kao otpad. Primera radi, procenjuje se da samo u Beogradu, svakog dana se skine oko 10.000 kvadratnih metara reklamnih banera, koji uprkos zakonskoj zabrani često zavrašavaju na njivama ili kućama za prekrivanje sena i ploča na krovovima, a potom kao đubre čiji proces razgradnje traje i do 1500 godina.\nPodrška u velikim kompanijama\nJedna od kompanija koja ovo socijalno preduzeće podržava od samog početka je Erste Banka, koja prema rečima Vladimira Todorovića već skoro tri godine svoje reklamne bilborde nakon završetka kampanje ustupa Eko Bagu da ih „pretvori“ u šarene torbe. „Na taj način Erste Banka omogućava redovnu proizvodnju u ovom socijalnom preduzeću ali i egzistenciju ženama koje su ostale bez posla, a koje PVC folije transformišu u prepoznatljive i unikatne torbe koje smo zavoleli i mi i naši poslovni partneri“, kaže Todorović.\nIpak, i pored direktne podrške Erste banke i odlične saradnje sa preduzećem za spoljno oglašavanje Alma Quattro, Stamenović naglašava da im je potrebno više kompanija sa kojima bi ostvarile kontinuiranu saradnju. „Naša ciljna grupa nisu pojedinci, jer nam takva prodaja ne može da obezbedi zaradu. Kod nas je ovakva vrsta proizvoda praktično nepoznata, i zato se suočavamo sa mnogim predrasudama. Ni mladi ljudi nisu zainteresovani za kupovinu, baš iz razloga što koristimo reciklirani materijal. Najskuplja torba koju smo napravile prodata je po ceni od 2.500 dinara, dok u nekim evropskim zemljama samo jedan novčanik košta 70 evra, jer oni znaju to da cene i znaju šta je reciklaža sa ponovnom upotrebom. Zato smo orijentisane ka kompanijama koje se oglašavaju putem bilborda“, kaže Stamenović. „Trenutno je aktuelna saradnja sa McDonald’s-om, a moguća je i saradnja sa Coca-Colom i to je upravo ono što nam je potrebno kako bismo mogle nesmetano da radimo i širimo proizvodnju“. Ono čemu se zaposlene u EkoBagu takođe raduju jeste i predlog novog zakona o zaštiti životne sredine, kojim se kompanijama nalaže da dokumentuju i obezbede uvid na koji način su rešile problem iskrišćenog reklamnog materijala.\nIako predsednik udruženja, Ivanka ističe da se sve poslovne odluke donose po prinicipu jedna osoba – jedan glas. „Sve se bazira na zajedničkom dogovoru i saradnji. Sada nam je primarno da kroz donatorsku podršku obučimo 8 do 10 novih radnica i da kupimo novu mašinu, koja bi nam znatno olakšala proizvodnju i pojeftinila materijale, a koja je izuzetno skupa“. Naša sagovornica napominje da je jedini kriterijum za obuku kandidatkinja da su straije od 50 godina i da je, naravno, veoma poželjno da budu uporne i izdržljive, jer je ovaj posao i fizički naporan – zaposlene u EkoBagu same prenose, peru i obrađuju bilborde koji su izuzetno teški. „Ali, mi smo od početka uporne jer znamo da od ovoga može da se živi. Do sada smo mi bile te koje su nudile svoje proizvode na sve strane, a sada su klijenti počeli nas da kontaktiraju. Učestvovale smo i na raznim sajmovima, poput „Mode za poneti“, na Međunarodnom sajmu energetike gde smo bile gosti Privredne komore Srbije, na Oktobarskom salonu i drugim mestima. Sve više ljudi zna za nas a to nam je veoma bitno za proširenje posla, ali i za našu ličnu motivaciju da istrajemo“, poručuje naša sagovornica.\nPiše: Katarina Marinković


U Leskovcu počelo snimanje filma "Bilo jednom u Srbiji" - Naša Mesta\nNaslovna Kultura U Leskovcu počelo snimanje filma „Bilo jednom u Srbiji“\nU Leskovcu je počelo snimanje filma „Bilo jednom u Srbiji“ u režiji Petra Ristovskog i produkciji Le Film.\nRadnja filma smeštena je dve godine nakon Prvog svetskog rata, kada Dine i Cone, opijeni pobedom i nepovratno inficirani „duhom slobode i napretka”, koji su osetili u „velikom svetu”, vraćaju se u oronuli Leskovac.\nDine u svoj nekadašnji bioskop, a Cone na sopstvenu sahranu.\nPredodređeni za gubitnike, izrastaju u heroje! Cone, znanjem koje je stekao u Mančesteru, pokreće uspešnu tekstilnu fabriku, zavrti točak napretka i ponovo osvaja svoju verenicu Zorku. Dine prikazuje filmove u svom bioskopu i zauvek menja ukus mladih.\nUsput će „usnimiti istoriju” da buduće generacije znaju kako je to Leskovac postao Najveći Mali Grad. Zorka i Ružica, lepotom i odlučnošću boje „čaršiju“.\nGlumačka ekipa filma predvođena je Viktorom Savićem, Radovanom Vujovićem i Teodorom Ristovski, uz Slobodu Bobu Mićalović, Mikija Manojlovića, Nemanju Oliverića, Dragana Petrovića Peleta, Zorana Cvijanovića i ekipe glumaca iz Leskovca, Niša i Vranja.\nPetar Ristovski, reditelj na setu ima jednu od najzanimljivijih filmskih scenografija poslednjih godina u Srbiji, prenose lokalni mediji.\nPrethodni tekstNovi Sad daje u zakup 85 objekata\nSledeći tekstNova vodovodna mreža u Ulici Radeta Žunića u Leskovcu\nObeleženo 60 godina rada Istorijskog arhiva u Vranju